Viime yönä menehtynyt Matti Nykänen sairastui syksyllä vakavasti - "Pelottaa helkkaristi" | Seiska\nViime yönä menehtynyt Matti Nykänen sairastui syksyllä vakavasti - "Pelottaa helkkaristi"\nUutiset | 04.02.2019 09:50\nMaanantain (4.2.) vastaisena yönä menehtynyt mäkilegenda Matti Nykänen oli viime syksyyn asti "terve kuin pukki", mutta sitten hän sairastui diabetekseen.\nSeiska uutisoi asiasta marraskuun alussa.\nLue lisää: Matti Nykänen kärsii oudoista oireista - sai lääkäriltä sokkiuutisen: Pelottaa helkkaristi\nMatti kaatui kesällä vesiskootterilla, eivätkä törmäyksessä kipeytyneet kädet tahtoneet parantua viikkoihin. Mäkikotka jatkoi elämää entiseen malliin ja pilkkoi puita talvea varten, mutta rankka työ kostautui aina seuraavana päivänä, eivätkä kädet enää nousseet.\n– Minulla oli tulehdus käsissä, enkä saanut puettua vaatteita päälleni. Lääkäri antoi kortisonia ja kehotti menemään verikokeisiin.\nVerikokeissa outojen oireiden syyksi paljastui diabetes.\n– Pistän itseeni joka päivä kello 12 insuliinia. Se on helppo pistää, mutta sitä ei saa laittaa liikaa eikä olla laittamatta. Jos verensokeri painuu liian alhaiseksi, voin joutua koomaan, Matti kertoi tuolloin Seiskalle silmät kostuneina.\nLue myös: DIABETEKSEEN SAIRASTUNUT MATTI NYKÄNEN PIIKITTÄÄ PÄIVITTÄIN INSULIINIA: PELKÄÄN VAIPUVANI KOOMAAN!\n- Meikäläinen ei mihinkään koomaan vajoa! Ja jos vajoan, palaan entistä vahvempana. Kyllä se silti pelottaa niin helkkaristi, että meikäläiseltä menee taju kankaalle. Olen pysynyt terveenä näihin päiviin asti, hän totesi.\nmatti nykänenmatti nykänen 1963-2019kuollutdiabetes\nMäkihyppylegenda Matti Nykänen on kuollutMäkihyppylegenda Matti Nykänen on kuollut\nMervi Tapola muutti rivitalokolmioon – Mervin ja ex-mies Matti Nykäsen vanha lemmenpesä edelleen myymättä!Mervi Tapola muutti rivitalokolmioon – Mervin ja ex-mies Matti Nykäsen vanha lem...


Henri Aleneff: Nuori kruununperillinen (signeerattu, käytetty) | Aavetaajuus-kauppa\nHenri Aleneff: Nuori kruununperillinen (signeerattu, käytetty)\nPavitra 108 2011\n"Mutta tietäkää tämä: he tulevat näkemään miekkani välkkeen."\nKaukana synnyinmaastaan nuori Iklas odottaa saavansa palata takaisin kotivaltioonsa Hamardaviaan. Siellä prinssi nousisi valtaistuimelle seuraavaksi kuninkaaksi. Kaikki eivät kuitenkaan halua hänen palaavan, ainakaan elävänä. Prinssi Iklas huomaa vihollisen käden ulottuvan pitkälle, ja vaaran vaanivan yllättävältäkin taholta. Onnekseen hänellä on myös paljon ystäviä kuten kuningas Ativarin kaunis ja oikeamielinen tyär Ilastasia.\nNuori kruununperillinen on sankaruudesta kertova jännittävä seikkailuja mukaansa tempaava selviämisterina.


Stadion (Olympia) – Wikipedia\nStadion (m.kreik. Στάδιον) on antiikin aikainen kreikkalainen stadion Olympiassa Kreikassa. Se oli Olympian kisojen päätapahtumapaikka, sillä siellä järjestettiin kaikki lajit Hippodromilla järjestettyjä hevosurheilulajeja lukuun ottamatta. Stadionin jäänteet sijaitsevat Olympian arkeologisella alueella Archaía Olympían kunnassa Zeuksen pyhäkköalueen itäpuolella.\nSijainti Archaía Olympía, Elis, Länsi-Kreikka, Kreikka\nKoordinaatit 37°38′21″N, 21°37′59″E\nRakennustyyppi kreikkalainen stadion\nValmistumisvuosi noin 776–350 eaa.\nStadionia siirrettiin ja laajennettiin usein sen historian aikana pyhäkköalueen ja kisojen laajetessa. Alkujaan stadion sijaitsi Olympian pyhäkköalueen sisällä. Hiljalleen stadionia siirrettiin itään, kunnes se saavutti nykyisen sijaintipaikkansa 400- tai viimeistään 300-luvulla eaa.\nStadionin holvattu sisäänkäynti.\nOlympian stadionilla järjestettiin sekä Zeuksen kunniaksi järjestetyt, miehille tarkoitetut Olympian kisat että Heran kunniaksi järjestetyt, naisille tarkoitetut Heraian kisat. Olympian kisojen lajeista stadionilla järjestettiin juoksulajit (stadion, diaulos, dolikhos ja hoplitodromos), pituushyppy, keihään- ja kiekonheitto, paini, nyrkkeily sekä pankration.\nStadion kehittyi alun perin Olympian kisojen alkuvaiheessa vuoden 776 eaa. jälkeen, ja muodostui tuossa vaiheessa yksinkertaisesta, tasaiselle paikalle tehdystä juoksuradasta. Se sijaitsi Olympian temenos-alueen eli Altiksen sisäpuolella lähellä Pelopeionia ja Zeuksen alttaria. Rata sai alkunsa näiden itäpuolelta ja suuntautui siitä itään. Yleisö saattoi seurata tapahtumia Kroniosvuoren rinteiltä.\nEnsimmäinen varsinainen stadion (Stadion I) rakennettiin arkaaisella kaudella 500-luvun eaa. puolessa välissä, kun pyhäkköalueen sisälle Kroniosvuoren eteläpuolelle tasoitettiin laajempi alue urheilukisoja varten. Stadionin länsipää sijaitsi edelleen Zeuksen alttarilla, ja stadion kulki siitä itään ohi aarrekammioiden rivistön.\n500-luvun eaa. lopulla tai 400-luvun eaa. alkupuolella stadionia siirrettiin ensimmäistä kertaa idemmäksi. Nyt stadion (Stadion II) ulottui jo aarrekammioiden rivistön ohi pidemmälle itään. Tällöin stadionin etelälaitaan rakennettiin katsomoksi noin kolme metriä korkea penger, kun taas pohjoislaidalla katsomona toimi edelleen luonnollinen vuorenrinne.\nToisen kerran stadionia (Stadion III) siirrettiin vielä 400-luvun eaa. aikana tai viimeistään 300-luvun eaa. puolessa välissä 82 metriä idemmäksi ja seitsemän metriä pohjoisemmaksi niin, että se sijaitsi lopulta nykyisellä paikallaan pyhäkköalueen rajojen ulkopuolella. Katsomoa laajennettiin useaan otteeseen keinotekoisella pengerryksellä yhä suuremmaksi. 300-luvun eaa. puolessa välissä rakennettu Kaikuhalli erotti stadionalueen lopullisesti pyhäkköalueesta. Samalla kisojen luonteen voidaan nähdä muuttuneen puhtaasti uskonnollisesta tapahtumasta enemmän maalliseksi urheilutapahtumaksi. Stadionia muokattiin ja kunnostettiin vielä roomalaisella ajalla.\nStadion löydettiin Olympian järjestelmällisten arkeologisten kaivausten alkuvaiheessa 1800-luvulla. Se kaivettiin kokonaan esiin vuosina 1952–1956 ja kunnostettiin tämän jälkeen nykyiseen asuunsa. Vuonna 2004 Olympian stadionilla käytiin Ateenan olympialaisten kuulantyöntökisa.\nDemeter Khamynen alttari.\nStadionin historiasta johtuen tässä kuvataan sen rakennelmat pääosin sellaisena, kuin se oli kisojen loppuvaiheessa ja sijaitsi nykyisellä paikallaan.\nStadion muodostui suorakulmaisesta urheilukentästä, joka oli rakennettu suunnilleen itä-länsisuunnassa, sekä sen jokaiselle neljälle sivustalle rakennetusta katsomopenkereestä. Hiekalla päällystetyn urheilukentän pituus on noin 215 metriä ja leveys noin 30 metriä. Kentässä on sen länsipäässä kivinen lähtöviiva ja itäpäässä vastaavasti kivinen maaliviiva. Juoksuradan pituus eli etäisyys lähtöviivasta maaliviivan on 192,27 metriä eli 600 jalkaa. Tämä muodosti stadionjuoksun juoksumatkan ja stadioninmitan. Varhaisemmassa stadionissa etäisyys oli ollut noin 186 metriä.\nStadionin katsomoon mahtui laajimmassa vaiheessa arviolta 40 000–45 000 katsojaa. Katsomossa ei kuitenkaan ollut missään vaiheessa kiinteitä istuimia suurimmalle osalle katsojia, vaan yleisö istui maassa. Tärkeille virkamiehille oli kiviset istuimet. Roomalaisena aikana katsomossa saattoi olla puisia penkkejä. Eteläisen katsomorinteen puolessa välissä sijaitsi kivinen koroke, eksedra, jolla kisojen tuomarit (hellanodikai) istuivat. Tätä vastapäätä, pohjoisen rinteen keskellä, oli Demeter Khamynen marmorinen alttari. Tämän papitar oli ainoa naimisissa ollut nainen, joka sai katsoa miesten kisoja, ja papittaren istuin oli alttarin yhteydessä. Nykymuodossaan alttari oli rakennettu 100-luvulla jaa.\nStadionille johti muulta pyhäkköalueelta Kaikuhallin pohjoispuolelta stadionin lounaiskulmassa ollut kivinen holvattu, kapea käytävä (Krypte), jonka pituus oli 32 metriä. Se rakennettiin 200-luvun lopulla eaa. ja se toimi ainakin urheilijoiden sisäänkäyntinä. Roomalaisella ajalla sen länsipäähän rakennettiin monumentaalisisäänkäynti.\nUrheilukenttää kiersi reunakiveys sekä kivestä tehty ojitus ja viemäröinti sadevettä varten. Varhaisemman stadionin kaivot, joiden päälle stadion myöhemmin siirrettiin, oli otettu votiivilahjakuopiksi, sillä löydöistä päätellen niihin oli heitelty suuri määrä erilaisia votiiviesineitä.\n↑ a b c d e f g h Olympia, Stadium Perseus. Viitattu 15.2.2016.\n↑ a b c d e f g h i j k l m n o Ancient stadium of Olympia Ministry of Culture and Sports. Viitattu 15.2.2016.\n↑ a b c d e Stillwell, Richard & MacDonald, William L. & McAllister, Marian Holland (toim.): ”Olympia, Greece”, The Princeton Encyclopedia of Classical Sites. Princeton, N. J.: Princeton University Press, 1976. Teoksen verkkoversio.\n↑ Swaddling, Judith: The Ancient Olympic Games, s. 41. University of Texas Press, 1999. ISBN 0292777515. Teoksen verkkoversio.\n↑ Connelly, Joan Breton: Portrait of a Priestess: Women and Ritual in Ancient Greece, s. 213. Princeton University Press, 2007. ISBN 0691127468. Teoksen verkkoversio.\nKuvia tai muita tiedostoja aiheesta Olympian stadion Wikimedia Commonsissa\nNoudettu kohteesta ”https://fi.wikipedia.org/w/index.php?title=Stadion_(Olympia)&oldid=18241658”\nViimeksi muokattu 26. kesäkuuta 2019 kello 18.09


Ski-Doo Renegade 600 sdi 137 600 cm³ 2007 - Rovaniemi - Moottorikelkka - Nettimoto\nSiitäpä tulevalle talvella loisto reitti/umpisen kelkka. Ollut naisen käytössä nyt 3 talvea, jonka aikana tullut mittariin n.4000km. Viime talvena tuli n. 500km ja nyt tulevana talvena kelkalla ei kerkeä ajamaan, joten siksi myyntiin. Vuosi sitten syksyllä vaihdettu uusi eturunko, sekä tukivarsien puslia. Variaattoriin uusittu keväällä uusi rullasarja+holkit kytkimessä jäykempi jousi välityksiä lyhennetty 45/21 Voimalinja toimii hienosti ja kone kiertää miten sen kuuluuki Huollettu säännöllisesti ja viat korjattu mitä vastaan tullut Sähköstartti, lämppärit toimii Erittäin hyväkuntoinen challengerin 51mm matto. powderpron sukset paikoillaan ja vakio sukset mukaan. Pakolämpöanturi uusittu vuosi sitten. Edellinen omistaja oli moottorirempan tehnyt, jonka jälkeen ajettu yhteensä n.5000km Keväällä mittasin puristukset, molemmissa n.9,2bar, eli tasaiset on. Tunnelilaukku löytyy Soittamalla tiedustelut mieluiten! Ei Vaihtoa!\n600 sdi 137\nMoottori 600 cm3, 2-tahti Mittarilukema 18 500 km\nSki-Doo Renegade 600 sdi 137\nSiitäpä tulevalle talvella loisto reitti/umpisen kelkka.\nOllut naisen käytössä nyt 3 talvea, jonka aikana tullut mittariin n.4000km. Viime talvena tuli n. 500km ja nyt tulevana talvena kelkalla ei kerkeä ajamaan, joten siksi myyntiin.\nVuosi sitten syksyllä vaihdettu uusi eturunko, sekä tukivarsien puslia.\nVariaattoriin uusittu keväällä uusi rullasarja+holkit\nkytkimessä jäykempi jousi\nvälityksiä lyhennetty 45/21\nVoimalinja toimii hienosti ja kone kiertää miten sen kuuluuki\nHuollettu säännöllisesti ja viat korjattu mitä vastaan tullut\nSähköstartti, lämppärit toimii\nErittäin hyväkuntoinen challengerin 51mm matto.\npowderpron sukset paikoillaan ja vakio sukset mukaan.\nPakolämpöanturi uusittu vuosi sitten.\nEdellinen omistaja oli moottorirempan tehnyt, jonka jälkeen ajettu yhteensä n.5000km\nKeväällä mittasin puristukset, molemmissa n.9,2bar, eli tasaiset on.\nSoittamalla tiedustelut mieluiten!\nSki-Doo Renegade 600cm³, '07, 11tkm\nNettimoto ID 2470387


Suomen parhaat uimarannat ja suositut hiekkarannat | Kotimaankohteet.fi\nKesähelteet ja suurimmat hiekkarannat\nSuomesta löytyy useita isoja ja todella suosittuja hiekkarantoja, mikä voi joskus jopa yllättää asiaan perhtymättömän. Suomen parhaat uimarannat ovat loistavia paikkoja nauttia kesästä, helteistä ja auringon lämmöstä.\nEtelän tai kaukomaiden hiekkarannoille kotimaiset hiekkarannat eivät välttämättä vedä vertoja. Suolaa on vähemmän ja lämpötilakin on melko suurella varmuudella alhaisempi. Suomesta löytyy kuitenkin pitkiä hiekkarantoja, joista löyty varmasti tarpeeksi hiekan muodostomaa rantaviivaa tottuneellekin auringonpalvojalle.\nSuurimpia ja suosituimpia hiekkarantoja Suomessa ovat muun muassa Yyteri Porissa, Kalajoen hiekkasärkät Kalajoella, Nallikari Oulussa ja Hietaniemen uimaranta Helsingissä. Muitakin isoja ja suosittuja hiekkarantoja löytyy niin meren kuin järvienkin rannoilta.\nSuosituimmat uimarannat kartalla\nYyterin hiekkaranta sijaitsee Porissa, Satakunnassa. Matkaa Porin keskustasta Yyteriin tulee noin 22 km. Yyterin hiekkaranta on kuusi kilometriä pitkä ja se on yksi Suomen ja koko Pohjoismaiden pisimpiä hiekkarantoja.\nYyterin hiekkarantojen lähellä sijaitsee Yyterin kylpylähotelli ja golfkenttä Yyteri golf palveluineen. Lue lisää monipuolisista mahdollisuuksista VisitYyterin sivuilta.\nNallikari on Oulussa Pohjois-Pohjanmaalla sijaitseva virkistys- ja matkailualue ja uimaranta. Nallikari sijaitsee Hietasaaressa noin 4–5 km päässä Oulun keskustasta. Kevyen liikeenteen väyliä pitkin matkaa kertyy vain noin 3 km.\nNallikarin alueelta löytyy muun muassa Nallikarin Lomakylä ja entinen kylpylähotelli Eden. Nallikarin läheltä löytyy myös muun muassa palloiluhalli Nallisport ja ravintola Nallikari. Nallikari on loistava paikka viettää rantaa lomaa ”pohjoisessa”.\nKalajoen hiekkasärkät on pitkä hiekkaranta, luontokohde ja monipuolinen matkailukeskus Kalajoella Pohjois-Pohjanmaalla. Alue on noin 3,5 km pitkä ja se muodostuu hiekkasärkistä ja hiekkarannoista.\nKalajoen matkailukeskus on todella monipuolinen kokonaisuus ja sieltä löytyy lähes kaikki mitä hyvään rantalomaan Suomessa tarvitaan. Alueelta löytyy muun muassa vesi- ja puuhapuisto Jukupark, leirintäalue, golfkenttä ja kylplä Kalajoki Resort ja Spa Hotel Sani.\nHietaniemen uimaranta, eli Hietaranta tai ”Hietsu” on yleinen uimaranta Helsingissä Etu-Töölössä. Hietsu on yksi Helsingin suosituimmista uimarannoista, joka täytyy nopeasti auringon lämmittäessä kehoa ja mieltä.\nHietaniemen uimarannalta löytyy muun muassa erilaisia kuntoiluvälineitä, beach volley kenttiä, wc, suihku ja pukuhuone. Alueelta löytyy oma leikkipaikka lapsille ja kahvila. Lue lisää Hietaniemen uimarannasta.\nVietä rentouttava rantaloma Suomessa\nHaluatko nauttia rantalomailusta, auringonpaisteesta ja hiekasta varpaanväleissä, mutta ulkomaille lähtö ei nyt tule kysymykseen? Miten olisi rantaloman viettäminen kotimaassa? Myös Suomessa voi kesällä kelien suosiessa toeuttaa rentouttavan ja rauhoittavan rantaloman yhdistettynä Suomalaisella eksoottisuudella.\nVaraa esimerkiksi mökki ison hiekkarannan tuntumasta. Suomessa matkaan voi usein lähteä kohtuullisen helposti päivän parin varoitusajalla, jos vain sopiva majoitus löytyy. Suosituimpina aikoina, varsinkin heinäkuun kesälomajaksolla, monet suositut paikat ovat jo hyvissä ajoin lähes täyteen varattuja. Jos haluat varmistaa itsellesi ja seureellesi hyvän majoituksen, niin sen kanssa kannattaa toimia nopeasti. Parhaat paikat menevät nopeasti.\nEntä se Suomalainen eksotiikka; mitä se on? Tee niin kuin tekisit etelän lomakohteissa. Suuntaa aamupäivällä pitkälle hiekkarannalle aurinkoa palvomaan. Suomessa valitetaan usein kuinka kesällä on liian kuuma ja kaikki tuulettimet on loppuunmyyty kun on kaksi päivää hellettä. Voit ihan oikeasti jättää sen pilkkihaalarin kotiin ja nauttia lämmöstä myös kotimaassa.\nHae lounasta lähimmästä rantakahvilasta, kysy onko heillä maukasta lohisoppaa. Hae jälkiruuaksi lähimmästä jätsikojusta pari palloa jäätelöä. Jos olet yhtään hitaampi jäätelönsyöjä, niin ne jätskipallot kyllä sulavat ja sotkevat kätesi jäätelöön. Tämä tapahtuu kyllä vaikka lämpöä ei olisikaan yli 35-astetta. Käy iltapäivällä tekemässä maastopyörälenkki lähimaastoon, tai vuokraa purjelauta ja kokeile sitä merellä. Kyllä, luit oikein! Purjelautailuakin voi harrastaa Suomessa. Vuokraa kajakki ja tee melontaretki lähisaareen, tai suuntaa museokierrokselle alueen kulttuurihistoriallisisiin paikkoihin. Et kuitenkaan ole vielä käynyt kaikkissa niistä ja opit varmasti jotain uutta alueen kulttuurista ja historiasta.\nTee niitä samoja asioita mitä ulkomaillakin tekisit. Lähde illaksi takaisin *vuokraamallesi mökille lämmittämään saunaa ja nauti kuumista löylyistä. Saunan jälkeen voitkin jatkaa rentoutumista terassilla parin huurteisen kanssa grillin lämmittäessä suosikki grilliruokaasi. Se eksotiikka tulee tietenkin niistä runsaslukuisista hyttysistä, jotka piinaavat jossain vaiheessa kesää. Niitäkin vastaan voit varautua. Loppu onkin vain kiinni omasta asenteestasi.\nVaraa ajoissa edullinen mökkimajoitus lomamatkasi varrelta\n*Löydä ja varaa majoitus\n← Kylpylä aikuiseen makuun Lumitilanne tänään 2021-2022 →


Mammuttiolympialaiset | Kansalaisen blogit\nTokion olympiastadion. Kuva Arne Müseler / arne-mueseler.com / CC-BY-SA-3.0\nKäynnissä olevien Tokion olympialaisten kunniaksi ja kritiikiksi laadin tällaisen, eräitä seikkoja pohdiskelevan esseen – ja lopuksi ollaan vähän pilke silmäkulmassakin.\nMainittakoon, etten enää itse katso noita kisoja, eihän minulla ole televisiotakaan, mutta luen niistä kyllä eniten puhututtavimmat aiheet sekä voin katsoa jonkin klipin välillä. Tuijotin olympialaisia ja paljon muutakin kyllä ennen, mutta nykyään on tv:n ohjelmavyöryn sijaan paljon mieluisampaa ja opettavaisempaa valikoidusti seurata ajankohtaisia aiheita kirjoituksista ja keskusteluista sekä vaikkapa katsoa jokin elokuva tai konsertti välillä.\nAloin lisääntyvästi kokea, että television pakonomainen, aivoton töllöttäminen tekee ihmisen, noh – aivottomaksi. Kannattaa siis itse valita, mitä materiaalia hyödyntää, mikä oikeasti kehittää ja viihdyttää sekä milloin sen tekee – siinäpä se. Ja valtavan paljon tuli karsittua pois.\nJotkut valtamedian urheilutoimittajat ja kolumnistit (mm. toimittaja Silvennoinen, Il 2.8.) ovat ansiokkaasti ja aivan aiheesta kritisoineet nykyolympialaisia liiasta paisumisesta. Lajeja on liikaa, ja näihinkin kisoihin osallistuu nyt pitkälti toistakymmentätuhatta urheilijaa. Kisailujen tosiasiallinen budjettikin on jo kymmeniä miljardeja €uroja, siis puolet Suomen valtion budjetista. Mieletöntä!\nSuomelta ei näissä kisoissa odoteta nähtävästi juuri mitään. Lähes kaikki suomalaiset ovat eräänlaisia kisaturisteja, veronmaksajien rahoilla. Luulenpa, että se ihanan kansallisromanttinen, urhean urheilullinen, maailmanmenestystä kerännyt, selkeärajaisuudessaan yksinkertaisempi Suomi ei enää palaakaan; paavonurmet, lassevirenit, sariessayahit, tiinalillakit…\nSekä monet muut – olivat ne aikojat ne! Ja urheilun ympärillä liikkuvat rahat ynnä maksettavat palkkiot eivät silloin näytelleet lähestulkoonkaan samanlaista kaikkea ohjaavaa jumalroolia kuin nyt.\nLainaan arvostamaani Laura Huhtasaarta (ps), joka puolestaan lienee lainannut jotain aiempaa kuulua persoonaa, joka on lausahtanut jotensakin näin, että vaikeat ajat tuottavat vahvoja miehiä (ja naisia), ja helpot/hyvät ajat tuottavat heikkoja miehiä (ja naisia).\nMutta palatakseni nykyiseen olympiaurheiluun, niin aika riemastuttavia olivat nettiyleisön monet kommentit, joihin lisäilen tässä omia mausteitani ja älynväläyksiäni, tietysti leikkimielellä.\nEpäilyä ja ihmettelyä saivat sellaiset lajit kuin temppupyöräilyt, pyssyammunnat, eliittilajeiksi sanottu golf, jossa kaljamahaiset ukot löntystelevät ympäri kenttää mailojensa kanssa, sekä kouluratsastus, jossa hevoset pannaan steppaamaan eteen, taakse ja sivulle. Lisäksi kuulemma tarkkailun alla ovat kreikkalais-roomalainen paini, amatöörinyrkkeily, vesipallo, miekkailu… Varmaan omastakin mielestäni upeita lajeja, mutta onko niiden paikka olympialaisissa, on eri asia. Myös joukkuelajit kehotettiin jopa lopettamaan kokonaan.\nOsalla näistä on muinainen sotilastausta, sen ymmärrän. Siksi ne ovat mukana ”jäänteinä”. Ja nyt noista mainituista monilla on ihka ovat arvostetut kisansa, joihin olympialaiset eivät tuo mitään lisää. Siksi ne voisi jättää pois olympialaisia paisuttamasta. Olisin samaa mieltä.\nMutta nytpä muutama ihan vakavasti otettavaksi tarkoitettu neuvo yleisurheilukisojen tulosmittauksia koskien ennen blogin loppukevennyksiä. Näitä olen kauan pohtinut ja halunnut ne julkistaa, joten teenpä sen nyt arvostetussa Kansalainen-verkkomediassa, kun katsokaas, lukeva yleisö, tämä media se vasta on monipuolinen! Näitä saa urheilumaailma vapaasti hyödyntää, jos kelpaa ja niin oikeaksi näkee. Tuumikaa edes. Älkää täystyrmätkö heti kättelyssä, te urheilupomot, jos nämä ihan asialliset seikat kantautuvat korviinne.\nNyt siis ehdotukset ja tosiasiat:\nPaikaltaanloikka seisten, tasajaloilta maksimipitkälle. Ei mitään fuskun mahdollisuutta. Erittäin virheetöntä vahvuutta ja jäntevyyttä mittaava laji ja helposti seurattava.\nKeihäänheitto: asennetaan heittovälineeseen digitaalinen tunnistin, joka mittaa millintarkasti keihään lentämän matkan. Ei enempää eikä vähempää. Lisäksi yhtä tärkeänä olisi, että annetaan heittäjälle tietty heittoalue, esim. kolme metriä, josta keihään saa lähettää matkaan, joten ei tarvitse pysähtyä tietylle merkkiviivalle. Heität kun koet oikeaksi, arvoisa kilpailija, ja saat periaatteessa heittää ihan vapaasti mistä haluat. Mitään ennen merkkiviiva-aluetta ei tarvitse huomioida enää.\nPituushyppy: sama kuin edellä; mitataan vain hypyn pituus ja hyppääjä saa valita hyppykohtansa tietyltä, sanotaanpa vaikka kahden metrin matkalta, eikä taaskaan tarvitse rajoittua johonkin aivan liian pieneen viivaan, johon askeleet pitää sovittaa.\nKorkeushyppy: jopa koko rimaa ei tarvita, voisi olla lasersäteitä, jotka osoittavat valolla ”riman” korkeuden hyppääjän suorituksen helpottamiseksi, mutta digilaitteet kuvantavat tarkkaan. Eli nähtäisiin vain ihan tarkasti, kuka ihminen maailmassa pystyy absoluuttisesti hyppäämään maailman korkeimmalle.\nTuossa aiemmin jo viittasin urheilutoimittajien ja –kommentaattorienkin sekä urheiluyleisön teräviin ja vitsikkäisiin näkemyksiin kehitystarpeista, niin täällä niistä lopuksi:\nMitä siis me Suomessa voisimme tehdä, jotta maamme olisi taas urheilullisesti maailmankartalla? Poistetaan toki turhat lajit, jotka ovat meille liian vieraita ja joissa emme pärjää, mutta muu maailma saa nyt sietää meitä ja oppia meiltä. Siis lisätään ainakin nämä suomalaisia koskettavat fantsut lajit suurenmoisen amerikkalaisen showpainin ohella:\nSaunomiskesto, mölkky-peli, kädenvääntö, eukonkanto, kännykänheitto, kumisaappaanheitto, kaljakellunta, klapien pilkonta, mämminsyönti sekä tietenkin pääkadun tukkimisen miakkarikestävyysistunta ilman saatua rikossyytettä sopivassa vihersosialismissa kylpien.\nBonusta jälkimmäisestä tulisi siitä ajasta, jolloin mitä vähälukuisemmilla porukalla saadaan vihervasemmistohallitus kadulle matelemaan ja kumartelemaan maailmanparantajia nöyristellen, sitä enemmän lisäpisteitä ropisisi.\nJos siis nuo kaikki uudet, briljantit seikat huomioitaisiin muhien tässä monirikastetussa padassa sulassa sovussa, niin johan alkaisi suomalainen mitalisaalis karttua!


Kuvaston käyttökorvaushinnasto uudistunut – Kuvasto\nKuvaston käyttökorvaushinnasto uudistunut\nKuvaston käyttölupien hinnoittelua on uudistettu kirjojen osalta. Uudessa hinnastossa kuvankäyttö julkaisuissa on hinnoiteltu selkeämmin, ja mukana on myös uusia painosluokkia pieniä painosmääriä varten. Muistathan, että voit hakea luvan samalla kertaa sekä painetulle että e-kirjalle. Tutustu hinnastoomme täällä.\nKuvasto myöntää kuvataiteen lupia edustamiensa taiteilijoiden puolesta monenlaisiin tarkoituksiin. Haluatko käyttää taidekuvaa julkaisusi kannessa tai sisäsivuilla? Tarkista ensin taiteilijaluettelosta, edustammeko taiteilijaa, ja hae sen jälkeen lupaa e-asioinnissamme.\n> Taiteen käyttöluvat verkosta


Oravankesäpesä: METALLIPENKKI JA MUUTAMA KUKKA.\nMETALLIPENKKI JA MUUTAMA KUKKA.\n28 toukokuuta 2012\nSekalainen seurakunta kuvia, jotka nyt vain halusin julkaista. :) Olen ilahtunut, että palstalla kasvaa myös punaisia kevätkukkijoita eli tulppaaneja. Ilahduin myös suuresti kun "löysin" unohtamani metallipenkin mökistä.\nPenkki on ostettu jo viime vuoden syyskuussa, mutta sitä ei ole missään vaiheessa koottu ennen kuin nyt. Metallipenkin paikaksi olen kaavaillut kuistia, nyt se saa odotella remontin edestymistä ulkona. Jotain pehmikettäkin se ehkä kaipaisi.\nTunnisteet: floorat, istutuksia, mööpelit, ostokset\nKAISU 28. toukokuuta 2012 klo 19.05\nKauniita kuvia, upea kukkameri :)\nTiina 29. toukokuuta 2012 klo 15.50\nihanan rehevää, ja tuo tuoli on tosi kauns!\nNimetön 29. toukokuuta 2012 klo 18.50\nOi kuinka kaunis penkki!\nSiinä kelpaa kahvitteluhetkiä (tai teen juonti tai kuohuviinihetkiä) istuskella.\nJa on kyllä niin rehevää ja vihreää,\nMilloin sinulla on aikomus viettää ensimmäistä yötä kesäpesässä?\nOravanpesän Kati 30. toukokuuta 2012 klo 21.44\nMökin sisäremontti on pahasti kesken, kunhan maalit ja tapetit on seinillä, niin sitten pitää kokeilla yöpymistä. Vähän haaveilen mökkijuhannuksesta... :)\nAnna / Kuvan mukainen 1. lokakuuta 2012 klo 21.55\nAivan ihania kukkaisia kuvia! Kyllä piristi näin harmaan sadepäivän keskellä!\nOravanpesän Kati 3. lokakuuta 2012 klo 18.27\nJAPANIN VERIVAAHTERAN SILMUT.\nMÖKKI JA PALSTA TOUKOKUUSSA 2012 osa 2.\nMÖKKI JA PALSTA TOUKOKUUSSA 2012 osa 1.


Kasinon Oikean Rahan Talletus Raportti - Parhaat kasinot suomalaisille\nJulkaistu 4 elokuun, 2021 tehnyt Alliancepermanentaccess\nKasinon Oikean Rahan Talletus Raportti\nKasinon Oikean Rahan Talletus\nNettikasinot ilmaiseksi Periaatteessa lähes jokainen nettikasino on ilmainen. Ei, kuten kasinoilla, sisäänpääsymaksua ei vaadita tai perusmaksua ei vaadita. Tämä tarkoittaa, että rekisteröityminen tai rekisteröityminen nettikasinolle on ilmaista, mutta Kasinon Oikean Rahan Talletus oikeassa rahassa pelaaminen ei tietenkään ole.\nLataamatta oikean rahan kasinolla Jokainen peli Echtgeld, kn voit pelata lataamatta mitään ohjelmistoja. Se, mitä ei koskaan ollut mahdollista vuosia sitten, on nyt todellisuutta. Pelaa ilmaiseksi missä tahansa nettikasinossa ilman latausta ja ilman rekisteröitymistä! Miksi nettikasino, jolla on oikeaa rahaa? Kysymykseen on suhteellisen helppo vastata. Kukaan ei halua ostaa kissaa laukussa ja haluaa löytää haluamansa kasinopelin ilman, että sinun on pelattava suoraan oikealla rahalla. Tästä syystä voit pelata lähes kaikilla nettikasinoilla ilman oikeaa rahaa. Joten Kasinon Oikean Rahan Talletus voit valita pelin, joka sopii sinulle parhaiten. Ja jos luulet löytäneesi oikean, voit myös pelata peliä oikealla rahalla. Niin kauan kuin et ole varma vielä, voit pelata täällä Real Money Casinolla ilmaiseksi ja ilman riskiä.\nSinun ei tarvitse hakea tätä, mutta se ladataan aina, kun avaat uuden pelin. Jos se on käytetty kolikkopelin kanssa, lataa sivu uudelleen ja voit aloittaa uudelleen täydellä budjetilla. Upeita kasinoita, joissa sinun on ensin rekisteröidyttävä pelatakseen kasinopelejä ilmaiseksi, ovat esimerkiksi. Lue lisää nyt: Oikean Rahan Bonus 10 Euron Talletuksella.\nEdellinen artikkeli Kasinon Talletus 10 Euroa Pelaa 50 Euron Kasino Raportti\nSeuraava artikkeli: Kasinot Siirto Maksu Raportti


Kylä • katso viestiketjua - Pelaajien pelit K4:ssä\nPelaajien pelit K4:ssä\nKirjoittaja Zey » 07.12.2018 05:44:17\nHaluatko tietää, missä pelissä pelaaja X pelasi viimeksi pahista? Tai mikä peli se olikaan, jossa Y oli ennustaja? Nyt se on helppoa, sillä kaikki tiedot on listattu tänne. :> Pelaajat on aakkosjärjestyksessä ja jokaisen pelaajan alla on hänen pelaamat pelit vanhimmasta uusimpaan. Ei kuin etsimään tietoa!\n//Listaan päivitetty viimeksi Devonshiren naamiaiset -peli.\nRe: Pelaajien pelit K4:ssä\nKirjoittaja Zey » 07.12.2018 05:44:33\nRooli: Rakastavainen kulttipetturin kanssa, kääntyi kulttiin pelin aikana.\nRooli: Tavallinen hyvis.\nMuuta: Tuli uudestaan peliin varapelaajana, roolina tavallinen hyvis.\nRotta, kuolonsyöjä ja lavastaja - juonittelun SM 2018\nRooli: Lavastaja ja pahis.\nPieni luolaseikkailu 3\nRooli: Tavallinen pahis.\nMuuta: Tuli peliin uudestaan varapelaajana, roolina tavallinen pahis.\nMuuta: Anonyymitilinä Amelia Fitzgerald.\nRooli: Kummisetä (pääpahis).\nHumanistit vs. Tiedekunta\nMuuta: Tuli varapelaajaksi.\nPieni luolaseikkailu 2\nVaro, Son Goku!!\nRooli: Tavallinen pahis, muuttui kummisedäksi (pääpahis).\nHyvät, pahat ja onnekkaat\nKirjoittaja Zey » 07.12.2018 05:44:52\nRoolit: Tavallinen pahis.\nEuroviisut - 2984 edition\nKirjoittaja Zey » 07.12.2018 05:45:05\nKirjoittaja Zey » 07.12.2018 05:45:20\nKirjoittaja Zey » 07.12.2018 05:45:34\nKirjoittaja Zey » 07.12.2018 05:45:49\nRooli: Kertakäyttöinen yönimien tietäjä.\nRooli: Kertakäyttöinen ennustaja.\nKirjoittaja Zey » 07.12.2018 05:46:02\nRooli: Hyvis, jolla normaalia enemmän ääniä.\nKirjoittaja Zey » 07.12.2018 05:46:16\nPainetun sanan ongelma\nRooli: Marttyyri, käännytettiin kulttiin.\nRooli: Pahis ja mediapuhuja.\nRooli: Onnekas kultistin suhteen.\nRooli: 2-käyttöinen supertappaja pahis.\nRooli: Pahis, joka voi järjestää juhlat.\nRooli: Vartija ja pahis.\nRooli: Tavallinen hyvis, ystävystyi ystävystyjän kanssa.\n007 - Elä ja anna muiden kuolla\nMuuta: Anonyymitilinä Kathleen Pelhalm.\nMuuta: Anonyymitilinä *Sorsa.\nMuuta: Anonyymitilillä *Pingviini.\nMuuta: Anonyymitilinä Marion Manners.\nKirjoittaja Zey » 07.12.2018 05:46:31\nKirjoittaja Zey » 07.12.2018 05:46:51\nRooli: Yönimien tietäjä.\nMuuta: Anonyymitilinä Susan Erskine.\nMuuta: Anonyymitilillä *Piikkisika.\nMuuta: Anonyymitilinä *Vesinokkaeläin.\nRooli: Nopalla ennustaja.\nRooli: Kapteeni, hyvis.\nMuuta: Anonyymitilinä Omar Hadik.\nMuuta: Anonyymitilillä *Vuorikauris.\nRooli: Hyvis, jolla on päivän aluksi ääniä.\nRooli: Tavallinen kyläläinen.\nKirjoittaja Zey » 07.12.2018 05:47:11\nMuuta: Anonyymitilinä *Delfiini.\nKirjoittaja Zey » 07.12.2018 05:47:27\nMuuta: Uudestaan varapelaajaksi, silloin tavallinen pahis.\nMuuta: Uudestaan varapelaajaksi, silloin petturi.\nMuuta: Uudestaan varapelaajaksi, silloin ennustaja.\nRooli: Vainoharhainen ennustaja.\nMuuta: Tuli peliin uudelleen varapelaajana, roolina tavallinen hyvis.\nMuuta: Anonyymitilinä *Susi.\nRooli: Herkkäuskoinen ennustaja.\nKirjoittaja Zey » 07.12.2018 05:47:41\nMuuta: Anonyymitilinä Alice Stanley.\nRooli: Ennustaja ja pahis.\nRooli: Mediapuhuja ja pahis.\nKirjoittaja Zey » 07.12.2018 05:47:58\nKirjoittaja Zey » 07.12.2018 05:48:15\nMuuta: Anonyymitilinä *Napakettu.\nRooli: Mielenvikainen ennustaja.\nKirjoittaja Zey » 07.12.2018 05:48:30\nMuuta: Anonyymitilinä *Kummituseläin.\nRooli: Mediapuhuja ja kertakäyttöinen ennustaja.\nKirjoittaja Zey » 07.12.2018 05:48:41\nKirjoittaja Zey » 07.12.2018 05:48:52\nRooli: Puhehäiriöijä ja pahis.\nRooli: Pahis ja ennustaja.\nRooli: Hyvis, jolla on ääniä päivän aluksi.\nRooli: Petturiksi kääntyvä kirottu.\nMuuta: Anonyymitilillä *Seepra.\nMuuta: Anonyymitilinä Theresa Chetwynd.\nKirjoittaja Zey » 07.12.2018 05:49:05\nRooli: Tavallinen kyläläläinen.\nMuuta: Oli varapelaajana.\nKirjoittaja Zey » 07.12.2018 05:49:17\nMuuta: Tuli varapeelajaksi, tavallinen hyvis.\nMuuta: Anonyymitilinä *Muurahaiskarhu.\nKirjoittaja Zey » 07.12.2018 05:49:35\nKirjoittaja Zey » 07.12.2018 05:49:51\nRooli: Parittomien öiden puhehäiriöijä.\nRooli: Kuolleista herättäjä.\nMuuta: Anonyymitilinä Reginald Fitzgerald.\nRooli: Mamma Muu.\nRooli: Mediapuhuja ja narri.\nMuuta: Anonyymitilinä Arthur Paget.\nKirjoittaja Zey » 07.12.2018 05:50:04\nKirjoittaja Zey » 07.12.2018 05:50:16\nKirjoittaja Zey » 07.12.2018 05:50:29\nKirjoittaja Zey » 07.12.2018 05:50:40\nMuuta: Varapelaajaksi uudestaan peliin, roolina taas tavallinen hyvis.\nMuuta: Anonyymitilinä Louisa Acheson.


Sähköpyörätehdas luo uusia työpaikkoja Kouvolaan | GSD Nordic Artikkelit\nSähköpyörätehdas luo uusia työpaikkoja Kouvolaan\nKouvolaan on perusteilla sähköpyörätehdas. Se on järjestyksessään koko Suomen ensimmäinen, ja sen työllistävän vaikutuksen arvioidaan tulevan olemaan merkittävä.\nSähköpolkupyörä kasvattaa suosiotaan työsuhde- sekä vapaa-ajan pyöränä. Sähköavustus helpottaa matkantekoa ja madaltaa kynnystä lähteä liikkumaan. Vuonna 2009 perustettu Electrobike on Suomen ensimmäinen ja vanhin sähköpyöriin erikoistunut yritys ja perheyhtiö. Tällä hetkellä se toimii Vantaalla, Tampereella ja Tallinnassa. Neljäs liike avautuu Ouluun 1.10.\n”Lisäksi ensi keväänä aiomme laajentua Kouvolaan, kun avaamme sinne oman polkupyörätehtaan konserniimme kuuluville Boostbike-pyörille”, kertoo Electrobiken perustaja Jani Jokinen.\nYritys kokee Kouvolan olevan sijainniltaan sopiva sen tarpeisiin, koska paikkakunnalta on hyvät yhteydet ja lisäksi se on lähellä Helsinkiä. Oman linjaston ja tehtaan perustaminen sopii monella tapaa arvoihimme: olemme ympäristöasioista kiinnostunut yhtiö, joka haluaa viedä tuotekehitystään eteenpäin kotimaisin voimin. Tavoitteenamme on valmistaa tuotteet laadukkaasti lähellä asiakasta siten, että niiden valmistuksesta ja kuljettamisesta aiheutuva hiilijalanjälki on mahdollisimman pieni.\nPyörien valmistaminen parantaa alueen työllisyystilannetta ja pitää tuotteiden hinnat kohtuullisina, koska pitkistä kuljetusmatkoista aiheutuvia kuluja ei tule. Lisäksi kehitämme pyörien huoltomahdollisuuksia rakentamalla omaa huoltoverkostoa, Jokinen kertoo.\nYmpäristöystävällisyyden, kotimaisuuden ja pyörien käyttömukavuuden ohella Electrobikelle on tärkeää, että yhä useampi työnantaja voi kannustaa työntekijöitään työmatkapyöräilyn pariin. Tätä varten yrityksellä on tarjota työsuhdepyöräetu. Se tarkoittaa sitä, että yrityksen sähköpyöriä käyttävä yritys maksaa verojen sijaan vain rahoitusyhtiön leasing-koron. Pyöräily tuo liikkumiseen vapautta, koska sillä voi ajaa paikkoihin, joihin ei autolla pääse. Elämänlaatu nousee huomattavasti, kun hankkii sähköpyörän. Pyöräily haastaa aistit kuulosta hajuun, kasvattaa kuntoa ja on ekologinen valinta, Jokinen summaa.\nSatavuotisjuhliaan viettävä Helvar katsoo vahvasti tulevaisuuteen\nAGCO Power vahvistaa asemaansa huipputeknologian kärjessä


Mäntyharjun kemikaalionnettomuus näkyy pian naapurimaakunnassakin – myös kaivovesissä merkkejä haitta-aineesta | Yle Uutiset | yle.fi\nMäntyharjun kemikaalionnettomuus näkyy pian naapurimaakunnassakin – myös kaivovesissä merkkejä haitta-aineesta\nKohonneita pitoisuuksia näkyy Etelä-Savon ja Kymenlaakson rajalla sijaitsevalla Voikoskella.\nRikkoutunut kemikaalivaunu Kinnin liikennepaikalla Mäntyharjulla. Kuva: Jussi Nukari / Lehtikuva\nTimo Ikonen, Teemu Saintula\nMäntyharjun Kinnin kemikaalipäästö etenee alueen vesistössä.\nMaanantaina 16.4. otettujen vesinäytteiden mukaan haitta-aine MTBE:tä on levinnyt Mäntyharjulla Sarkaveden eteläosaan. Haitta-aineen tarkka kulkureitti ja haitta-aineen eteneminen Sarkavedessä ei kuitenkaan ole tiedossa.\nHaitta-aine on myös kulkeutumassa Sarkaveden kautta kohti Vuohijärveä.\nViranomaiset arvioivat, että selvästi kohonneita pitoisuuksia havaitaan Sarkavedessä toukokuun loppupuolelle saakka. Arviot on tehty kemikaalin etenemistä koskevan mallinnuksen perusteella, ja niihin liittyy epävarmuuksia. Pajulammen yläpuolisten ojien haitta-ainepitoisuudet ovat edelleen korkeita.\nHaitta-ainetta myös kaivoissa\nOnnettomuusalueen vaikutusalueella kaivoista otettiin vesinäytteitä kuluneella viikolla. Ensimmäiset tutkimustulokset ovat valmistuneet. Osassa kaivoista havaittiin merkkejä haitta-aineesta. Pitoisuudet ovat pieniä. Tuloksista on tiedotettu kaivojen omistajille.\nAlueella on aloitettu pohjavesi- ja maaperätutkimukset, joiden perusteella seurantaohjelmaa tarkennetaan.\nAlueella jatketaan torjuntatoimia. Patorakenteita vahvistetaan ja korotetaan sekä patoallasta laajennetaan. Onnettomuuspaikan ja sen lähistön kunnostamista suunnitellaan.\nLumen sulamisvedet kuitenkin laimentavat pitoisuuksia lähipäivinä.\nHaitta-aineelle haiseva ja maistuva vesi ei sovellu talousvedeksi. Vettä ei pidä juoda eikä käyttää pesu- tai saunavetenä, jos hajun tuntee.\nHaitta-aine pääsi ympäristöön lauantaina 7.4. kun Mäntyharjun Kinnin seisakkeella tilapäisessä säilytyksessä ollut 50 junavaunun letka lähti tuntemattomasta syystä liikkeelle.\nYksi säiliövaunu törmäsi päätepuskimeen. Vaunu suistui raiteelta ja rikkoutui. Säiliössä oli 61 tonnia MTBE-kemikaalia, josta 35 tonnia valui maahan.\nkemikaalionnettomuudetMäntyharjukaivotKinni, MäntyharjuVesinäytteetMikkelin seutukuntavesihuoltoEtelä-SavoKaakkois-SuomihydrologiaLumen ja jään sulaminenMaaperän koeporausonnettomuudetmallintaminenvesistötKouvolaMikkeli


Kesäkuu 23, 2021, 09:35:47 ap\nKirjoittaja Aihe: Wilfa/Breville kahvimylly (Luettu 34370 kertaa)\n« : Elokuu 09, 2010, 21:44:28 ip »\nGigantissa sattui silmään Wilfa GCR1 -kahvimylly 59,90e (verkkohinta)\nIlmeisesti sama tuote kuin\nOlisikohan tuosta Krups GVX242:n kilpailijaksi presso/suodatin/Adbid-Cleverjauhatuksessa? Kokemuksia laitteesta?\nVs: Wilfa/Breville kahvimylly\n« Vastaus #1 : Marraskuu 30, 2010, 01:21:36 ap »\nHieman aiheen nostamista.\nSama Wilfa Caffissa 99e.\nYksi jonka voisin kuvitella samaan sarjaan halvoissa myllyissä, johon törmäsin koneboxissa.\nElectrolux EEG-8000 69e, kokemuksia ei ole, mutta teristä ja pientä infoa muutenkin täällä.\nKrupsista on ihan hyviä kokemuksia, tosin se on todettu että niitä on monen sorttisia. Toiset pystyvät erittäinkin hienoon karkeuteen, mutta eivät kunnolla yllä suodatinjauhatukselle. Toiset saavat espressokarkeutta kireimmillä säädöillä ja taas toisessa ääripäässä kunnon siirtolohkareita. Krupsin myllyn avaamalla ja ruuvia säätämällä voi tosin vaikuttaa asiaan. Äsken nopealla haulla tuli prismasta halvalla tuo mylly 49,95e.\nNäistä kolmesta olisi mukava kuulla enemmän Electroluxin myllystä. Onko jollain kokemuksia?\nMahdollinen toimistomylly jos kotona on jo valmiina kallis papujen murskain.\n« Vastaus #2 : Syyskuu 04, 2011, 17:32:08 ip »\nMinulla oli Wilfa CGR-1 kylässä tänä viikonloppuna (ihmisseuralaisineen). Tuo myllyhän on ainakin ulkoisesti hyvin pätevän oloinen pressoon, suodattimeen yms. käyttöön. Oikeaan espresson se ei säädy riittävän tiukaksi, mutta mokkapannuun varmasti riittää hyvin. En tiedä pystyykö säätöaluetta modaamaan, mahdollisesti.\nVertailtiin myllyä vähän rinnakkain Mahlkönig Varion kanssa. Vario on kalibroitu niin, että espressopää menee juuri riittävän tiukalle. Wilfa pystyy tuottamaan ko. Varioon verrattuna huomattavasti karkeampaa, tosin ihan karkein pää Wilfassa on jo turhan karkea mihinkään oikeaan käyttöön. Vario säädettiin karkeimmalle mahdolliselle ja Wilfa sitä vastaavaan säätöön, joka oli käytännössä 1/3 mediumista coarseen päin. Sitten tehtiin pressot ja cuppingit.\nMaut olivat varsin lähellä toisiaan, mutta Wilfa tuntui hieman pölyttömämmältä. Kuivaneeseen pressokuppiin myös jäi puolet vähemmän mujua. Cuppingissa Varion kupissa oli vähän enemmän hedelmäisyyttä ja Wilfan kuppi oli ehkä hitusen selkeämpi, tosin vain vähän. Jäi tuntuma, että Wilfan olisi voinut ehkä säätää hieman hienommaksi ja saada vähän enemmän potkua makuun, kun taas Variossa säätövaraa ei ollut niinkään.\nSanoisin, että matsi olisi tasainen, tyrmäyksiä ei nähty. Wilfa vei ehkä niukan voiton teknisillä pisteillä - mujua tuntui olevan vähän vähemmän, vaikka se ei maussa selvästi erottunut.\nErittäin pätevän oloinen suodatinmylly tuo kuitenkin vaikuttaa olevan, varsinkin hintaluokassaan.\n« Vastaus #3 : Syyskuu 04, 2011, 18:30:53 ip »\nLainaus käyttäjältä: akallio - Syyskuu 04, 2011, 17:32:08 ip\nSitten tehtiin pressot ja cuppingit.\nPaitsi että juuri suodatinkäytössä ette sitä tarkkaanottaen (vielä?) testanneet?\n« Vastaus #4 : Syyskuu 04, 2011, 18:45:00 ip »\nNo tehtiin me sillä suodatinkahviakin, mutta ei rinnakkain Varion kanssa. Pressolla ja cuppingilla on paljon helpompi minimoida itse valmistusmenetelmän vaikutus.\n« Vastaus #5 : Syyskuu 04, 2011, 22:05:30 ip »\nOlen modannut Wilfan Brevillen ohjeella. Yksi muovikieleke piti leikata pois.\nModaamattomana lopputulos mokkapannulla hienoimmalla jauhatuksella oli juotava. Sen jälkeen en ole kokeillut, sillä Rancilio Silvia tuli kotiin. Silvialla vain 10 sekunnin uuttoja (modattuna).\n« Viimeksi muokattu: Syyskuu 05, 2011, 08:04:03 ap kirjoittanut S.E.C. »\n« Vastaus #6 : Syyskuu 05, 2011, 12:03:38 ip »\nMinkäslainen sirkkeli tuo Wilfa on äänentasoltaan?\n« Vastaus #7 : Syyskuu 05, 2011, 12:16:54 ip »\nEi paha. Volyymi on sama kuin Variossa, mutta ääni on vähän terävämpi. Tosin tässä tilanteessa Vario oli nurkkaan tungettuna ison keittimen ja seinän välissä, kun taas Wilfa avoimella pöydällä.\n« Vastaus #8 : Syyskuu 05, 2011, 15:01:23 ip »\nKumpihan on parempi, tämä vai Nivona Cafegrano 120? Pitäisi saada mylly, joka toimisi aeropressin, pressopannun ja mutterin kanssa. Wilfan halpa hinta kyllä houkuttaisi.\n« Vastaus #9 : Syyskuu 05, 2011, 15:09:40 ip »\nAika samanlaisilta ne vaikuttaa. Molemmissa on ilmeisen asialliset kartioterät ja kumpikaan ei tee riittävän hienoa oikeaa espressokonetta varten.\n« Vastaus #10 : Syyskuu 05, 2011, 15:34:14 ip »\nHmm. http://coffeesnobs.com.au/YaBB.pl?num=1204007644 Tuolla väitetään (+ käteviä modausasennuskuvia) jälleen, että Silvialla saisi modauksen jälkeen 25-30 sekunnin uuttoja. Voihan olla, että Wilfan ja Brevillen välillä on sittenkin eroja. Toisaalta kehutaan että melkoisen irtonaista - muovirungollista - jauhimenpalaa on tuettu paperitolloilla.\nAnnan illalla Wilfalle vielä mahdollisuuden asentamalla paperitollomodin. Modia voi ehkä parantaa poistamalla toisenkin lirpakkeen vekottimen sisältä. Kokeilen samalla sitäkin.\n« Viimeksi muokattu: Syyskuu 05, 2011, 15:45:24 ip kirjoittanut S.E.C. »\n« Vastaus #11 : Syyskuu 05, 2011, 22:41:58 ip »\nCoffeesnobsin ketjusta jokainen voi lukea, mitä ovat keksineet. Keitin tänään sen verran paljon ja heitin vielä enemmän pois että sain tarpeekseni. Ainoa modaus joka käsitykseni mukaan saattaisi parantaa laitetta merkittävästi lienee alapuolisen jauhinkiven nostaminen vajaan millin kuten Coffeesnobsissa mainittu. Kyllä jauheen sai hienommaksi ja pääsin yli 10 sekunnin uuton ja crema, mutta matka on sen verran pitkä, että en pidä sitä yrittämisen arvoisena. Lelukeittimille, mokkapannuille ja vastaaville modaaminen varmasti kannattaa.\n« Viimeksi muokattu: Syyskuu 05, 2011, 23:24:19 ip kirjoittanut S.E.C. »\n« Vastaus #12 : Syyskuu 05, 2011, 23:25:12 ip »\nMyllyn modaaminen joksikin muuksi kuin se on tarkoitettu ei ole mitenkään helppoa. Epäilen myös, että jos terien ripustus ei ole mitoitettu espressoon, niin modattu versio ei välttämättä ole kovinkaan pitkäikäinen. Näin ainakin olen ymmärtänyt Krupsin suhteen olevan, eli jotkut yksilöt saa modattua, mutta erityisen pitkäikäisiä eivät ole.\n« Vastaus #13 : Syyskuu 07, 2011, 00:18:47 ap »\nNo niin, epilogi: Ascaso i-mini verrokkina. Wilfa on jostain neljännestä maailmasta. Mutta Wilfan kunniaksi on sanottava, että kevyesti modattuna se pystyi juuri avatusta pussillisesta Moka Premiumia saamaan samantyyppisen kirpeänkaltaisen creman (10s) kuin Ascaso Lidlin ainakin toista päivää auki olleesta pussillisesta (30s). Ei sitten kyllä enää seuraavana päivänä.\n« Viimeksi muokattu: Syyskuu 07, 2011, 12:29:58 ip kirjoittanut S.E.C. »\n« Vastaus #14 : Lokakuu 23, 2011, 12:09:10 ip »\nTämän ketjun ja muun surffailun jälkeen vaihdoin ylevät suunnitelmat Virtuoso Precisosta Wilfaan. Ostin laitteen Gigantista siihen 60€ hintaan suodatinkahvia varten. Espressoa varten minulla on vähän järeämpi laite.\nOlen nyt kokeillut muutaman uuton verran Woodneckilla ja olen kyllä ollut tyytyväinen. Tulokset ovat olleet yhtä hyviä kuin vanhalla ja sittemmin jumiutuneella Pede-käsimyllyllä silloin, kun se vielä toimi kunnolla. Joka uutolla paranee, eivätkä ongelmat tunnu missään tapauksessa juontuvan myllystä. TKP:n kenialaisesta löytyy tuttuja makuja ja odotan saavani hienoja tuloksia, kunhan saan taas kaikki säädöt ja rutiinit kohdalleen.\nMyllyn äänentaso on ihan siedettävä. Jauhatus tapahtuu myös ihan mukavalla nopeudella; 22g kahvia noin kymmenessä sekunnissa, eli ei tarvitse hirmu kauaa kuunnella. Toiminta on siistiä, kahvinpuruja ei löydy muualta kuin niille tarkoitetusta säiliöstä. Mylly ei myöskään näytä niin pahalta kuin se kuvissa (mielestäni) näytti. Eihän se yhtä nätti ole kuin Preciso olisi ollut.\nMainittakoon, että woodneck-uuttojen paranemiseen vaikutti varmaan myös uuden kangassuodattimen käyttöönotto, vanha oli aika loppuunkäytetty..\nWoodneckille sopiva karkeus on noin asteikon puolivälissä, joten säätövaraa riittää ihan varmaan eri vekottimille. Nyt vain hiomaan taitoja ensi vuoden Brewers-cupiin\nYhteenveto: suosittelen suodattimelle, jos kukkaro on opiskelijalle tyypillinen tai jos et kuitenkaan käyttäisi kaikkeia niitä hienoja säätöjuttuja, mitä Virtuoso Preciso tarjoaisi JA jos et jauha espressokäyttöön.


Raparperin alla: tammikuuta 2015\nNiin se vierähti, tammikuu. Jotenkin taas tuli pidettyä koko kuukausi melkein taukoa, ihan huomaamatta! Tai no mielessä kävi kyllä blogi monesti, mutta en sitten vaan saanut aikaiseksi tulla. Ei ollut kai mitään asiaa. :)\nMutta jospa tässä nyt pienen katsauksen tekisi, päiväkirjamaiseen tyyliini.\nTammikuu toi mukanaan sokerittomuuden, jo viidettä vuotta putkeen. (Sokeriton tammikuu siis, ei viides sokeriton vuosi sentään.. ;) ) Muutenkin aloitin ruokavalion järkeistyksellä, hiilarihöttö pois ja protskua ja kuitua lisää. Liikkumaankin aloin sairastelujen jälkeen taas melkein koko syksyn kestäneen tauon jälkeen. Ja voi että miten hyvä olo on ollut!\nLuistelukenttäkin saatiin kylällä toimintaan, pikkusiskollekin hommattiin luistimet. Kyllähän se nyt aikamoista "perunasäkkeilyä" vielä on, mutta ehkäpä se kaksivuotiaalle sallitaan. Itsehän en ole uskaltautunut luistimille moneen vuoteen, luistimetkin taitaa olla kouluajoilta. :D Vähän kyllä tekis mieli kokeilla mutta saapi nyt nähdä. Hiihtokausi on vielä korkkaamatta, mutta vähän oli ajatuksissa jos tänään mentäis kokeilemaan, ellei tuo keli tuosta nyt ihan hurjaksi äidy...\nPennutkin täytti vuoden, tai eipä niitä kai pennuiksi voi enää kustua. Yksi maailmalle lähteneistä kävi moikkaamassa meitä ja voi että sisaruksilla olikin hauskaa! Käytiin koira-asioissa myös viikonloppureissulla Kuopiossa, ja ehdittiin myös Ikeassa ja sen yhteydessä olevassa kauppakeskus Matkuksessakin pyörähtää. Taas sisustuskärpänenkin vähän puraisi... Kun nyt saatais tää remppa käyntiin! :D\nHuomenna on jo helmikuu, joka tuntuu aina menevän ihan supervauhtia ohi! Pian on jo kevät! Huimaa! :)\np.s. Sugar-kuva netistä lainattu, en valitettavasti muista enää mistä.\nLähettänyt Laura klo 31.1.15 5 kommenttia:\nTunnisteet: kuulumisia, lapset, talvi\n..mutta kipeänä.. Sunnuntaina se flunssa minut sitten kiinni ajoi ja tässä sitä nyt ollaan, sohvan pohjalla jo kolmatta päivää, jyrän alle jääneenä. Olotila hiissaa edestakas - välillä jo tuntuu että kyllä tämä tästä ja kun nousen laittamaan pyykit niin puolessa välissä alkaa heikottaa niin että hyvä ettei tarvitse ottaa nelivetoa alle sohvallepääsyyn.. Joten eipä kai auta kun jatkaa pötköttelyä, sen mitä nyt lasten kanssa pystyy. Seurata vierestä kun talo pikkuhiljaa muuttuu lelu-ja-muu-tavara -mereksi, pestä vaatteita sit vasta kun puhtaat loppuu. Ja siis kyllähän talon isäntäkin oman osuutensa tekee, ei sillä. Hällä on vaan aika paljon muitakin velvollisuuksia.\nMutta näihin tunnelmiin, valitettavasti kuvia en nyt kännykällä tähän (o)saa (laittaa). Pysykää terveinä ja palailen kunhan saan itseni täältä kaivettua ylös! :)\np.s. Kännykkä ei myöskään suostunut tätä eilen julkaisemaan,mjoten nyt paremmalla onnella ipadillä, edelleen kuvitta. Onneksi olo on jo ehkä hitusen parempi!\nLähettänyt Laura klo 7.1.15 6 kommenttia:\nEdelliseen blogiin tein muutama vuosi sitten postauksen meidän mökötuvasta, eli ulkosaunan pukuhuoneesta. Meillä on siis tuolla navetassa (jossa siis ei muita eläimiä ole, kuin pupuilla oma huone) ihana sauna. Puusauna, joka lämpiää yhdellä pesällisellä puolessa tunnissa suunnilleen. Ihanan kosteat löylyt siellä saa sillä kiviset seinät ja lattia päästää kosteutta aina sopivasti ilmaan. Ihan liian harvoin sitä kyllä lämmitetään, mutta se johtuu pääosin varmasti siitä, ettei siellä ole peseytymismahdollisuutta. Tokihan siis mökillä ollaan totuttu peseytymään ilman suihkua, mutta kun löylyvedetkin pitää saunalle kantaa niin pesuvesiä ei ihan viitsi. ;) Mutta sinne on tulossa jossain vaiheessa pesutilat, tai kylpylä, joksi suunnitelmaa tykkään kutsua. Ihan ykkösenä ei tuo remppakohde meillä ole, joten näillä mennään ja onhan se toisaalta hauska kipsutella pihan poikki suihkuun sisälle.\nSauna itsessään on ihana hämyisä, ja useimmiten saunommekin siellä ihan vaan kynttilänvalossa. Mitäpä siellä nyt tarvisi nähdäkään? :)\nNyt uuden vuoden aattona lämmitettiin sauna vieraille, ja tietenkin itsellemme, ja taas palautui mieleen että kyllähän täällä voisi vähän useamminkin saunoa.. ;) Laitettiin minun n. kuukauden takainen tori.fi -löytöni, eli tuo ihana naulakko seinälle ja sytyteltiin kynttilöitä. Tykkään mökötuvan rosoisuudesta erityisesti.\nMökötuvassa on myös toimiva leivinuuni, jonka käyttöä ollaan silloin tällöin opeteltu. Vielä ei osata lämmittää sitä sopivasti vaan melkein aina on lihapata pitänyt laittaa vielä sähköuuniin, mutta on sillä todella hyvä lämmittää tila. Ja kyllä minä vielä jonain päivänä paistan leivätkin siellä! Tuo sininen ovi johtaa siis saunaan, aika hauska väritys tuolla mökötuvassa. :) Sohva on aika ruma, mutta ihan toimiva vuodesohva, jossa ollaan esimerkiksi yksi uudenvuoden yö nukuttu miehen kanssa ja mies myös usein kesäisin nukkuu tuolla yövuorojen jälkeen.\nSitä en osaa sanoa, mistä nimi tulee. :D\nLähettänyt Laura klo 2.1.15 8 kommenttia:\nTunnisteet: aarteet, mökötupa, onni, uusi vuosi


Varainhankintaa Hollannissa | Maailman Kuvalehti\nTeksti: Vivikka Richt Julkaistu: 03.01.2008\n"Tuon matkan aikana elämäni kääntyi päälaelleen. Oma väsymys ja stressi ovat Kenian olojen rinnalla hyvin merkityksettömiä asioita. Ihmisten köyhyys ja olojen alkeellisuus saivat näkemään oman elämän todellisena luksuksena, josta on sen jälkeen osannut olla aivan toisella tavalla kiitollinen."\n"Minusta se vain vaikutti loogiselta tavalta saada ihmiset auttamaan toisiaan, pistää hyvä kiertämään. Me teemme hyvin konkreettista työtä sekä täällä Hollannissa että Keniassa", Sluis kertoo.\n"Hollannissa avun tarvitsija voi ottaa yhteyttä Apuyhdistykseen, oli kyseessä mikä tahansa asia. Meillä on lista vapaaehtoisista, joiden joukosta juuri kyseiseen avunpyyntöön etsitään sopiva osaaja. Avusta maksettava hinta riippuu siitä, millaista apua tarvitaan, kuinka iso tehtävä on kyseessä ja kuinka montaa ihmistä voidaan auttaa yhdellä kertaa", yhdistyksen rahastonhoitaja Annemarie Burgers kertoo.\n"Yhdistysmuotoisena emme joudu maksamaan liikevaihtoveroa Hollannissa, joten se on hinnasta pois. Emme myöskään pyri voiton maksimointiin, vaan haluamme tarjota apua kaikille sitä tarvitseville. Siksi hinta ei saa olla kynnyskysymys", Sluis selittää.\n"Jokaisessa kylässä olisi hyvä olla ainakin yksi koulu", Burgers toteaa.\n"Me olemme niitä, jotka annamme mahdollisuuden, kenialaiset itse hoitavat asian loppuun", Burgers tähdentää.\n"Keniassa on edelleen suuria ongelmia korruption kanssa. Jos haluamme saada esimerkiksi virallisen luvan jonkin asian tekemiseen, joudumme miettimään todella tarkasti, kenelle maksamme sen saamisesta. Silloin tällöin rahat katoavat kummallisella tavalla", Sluis irvistää.


2000-01-02 00:00 == 2018-02-19 03:49\nTuntematon satelliitti - 14.4.2016 klo 03.33 Hankasalmi, Murtoinen Havainto numero 51536\nCopyright © 2016 Arto Oksanen. All rights reserved.\nTunnistamaton kirkas satelliitti Hankasalmen observatorion AllSky-kameran kuvissa. Pitkä kirkas viiru neljässä 45s valotuksessa. Liikkui pohjoiseen päin.\nTapio Lahtinen - 14.4.2016 klo 19.00 Ilmianna\nEnpä löytänyt HA:sta sopivaa kandidaattia.\nKatsoin edellisyön kuvan Hankasalmesta ja en löytänyt sillekään (mistä täällä kommentoin johonkin toiseen havaintoon).\nItse asiassa näyttäisi vähän pikku kivenpalaselta.\nKari Kaila - 21.4.2016 klo 17.55 Ilmianna\nSaattaa olla kuvia, sillä klo 00:34:09 - 00:35:30 UT yksi aika kirkas satelliitti etenee suuntaan NW.\nArto Oksanen - 21.4.2016 klo 20.38 Ilmianna\nTästä on löytynyt nyt usaempikin kuva ja tunnistus alkaa selvitä. Kuvia saa edelleen lähettää minulle (artooksanen at gmail piste com). Tarkka aika ja kuvauspaikan koordinaatit tarvitaan kuvan seuraksi.


Joutsan Seutu | Körönää lomalla\n21.4.2020, 11:43 #20584 Vastaa\n16.3.2020, 17:28 #20016 Vastaa\nPuhu hiljaa koronasta\n(säv. Puhu hiljaa rakkaudesta, Parla piu piano)\nNyt puhu koronasta\nKun mitään muuta enää\nmistään kuule en\nYks keino on\nmä vaihtaa saan.\nMä sitä sanaa enää\nkauan kestä en.\non heidän kerrottava\nuudet sanat:Ritva Laitinen\n14.3.2020, 09:20 #19959 Vastaa\nHäntä oli useasti varoiteltu matkustelemasta ulkomailla erilaisista syistä, viikonloppuisin naapurimaissa ja pitemmillä vapaa-aikoina etelän mailla tai Aasiassa. -Mitä siellä nuohoot, muista sentään ottaa terävä snapsi joka aamu pöpöjen torjumiseksi, äiti oli kerrankin heittänyt. -Kuulehan rakas äiti, matkailu avartaa ihmisiä, koko ihmiskuntaa.\nHiihtolomalla hän oli päättänyt nyt lähteä laskettelemaan etelän korkeille Alpeille, jossa maaliskuussa hopeiset hanget säihkivät. Hotelliakaan ei voinut moittia, komea rakennus, palvelu oli ystävällistä ja ruoka oli hyvää ja monipuolista. Päivät pääskytysten hän pujotteli, lasketteli, hiihti ja kävi välillä kuntosalillakin. Jääpallokentän kokoinen luisteluareena oli vain parin sadan metrin päässä hotellista.\nHeti tultuaan hotellille hän kuitenkin ihmetteli, miksi yleisötiloissa oli niin paljon kasvosuojaimia, käsidesiä ja miksi niin moni kulki kasvosuojaimissa. Käsihuuhteita oli käytävillä vähän väliä ja kaikissa toaleteissa oli ohjeistettu käsihygienian merkitystä A3-kokoisilla julisteilla. Päivittäin pyyhkeet vaihdettiin ja WC:t puhdistettiin. Pian hän kuitenkin kuuli, että jotakin kummallista körönää oli puhjennut ja ilmennyt alueella. Ja kuulosti lopulta siltä, että joku oli kuollutkin körönään.\nLoman loputtua kotimatkalla hän alkoi miettiä yhä enemmän körönää. Epäily kotona kasvoi, paisui, kasvoi äärettömiin mittoihin, kun hän alkoi yskiä ja aivastella, pärskiä ja pian huomasi, että kuumettakin oli iltaisin.\nHän soitti terveydenhuoltoon ja sieltä kerrottiin, että nyt hänen pitää pysytellä visusti kotona, neljän seinän sisällä ja häneltä tullaan hakemaan tarvittavat näytteet iltapäivällä, niin tulikin sitten ikään kuin avaruusasuun pukeutunut testinottaja ison repun kanssa.\nÄidilleen maailman reissaaja soitti ja ilmoitti olevansa karanteenissa ja jos äiti voisi nyt joka aamupäivällä tuoda kylmälaukussa päivän ruuat oven taakse kuten leipää, juustoa, maitoa, äidin tekemiä lihapullia, lettuja, Risifruttia sekä erilaisia mikroaterioita, laatikoita, kiusauksia.\nKotisängyssä makailleessaan joka päivä hän kuuli jokaisesta itseään arvovaltaisena pitävästä mediasta, miten paljon missäkin maassa oli ilmennyt körönätartuntoja ja kuinka paljon oli kuollut ihmisiä. Illalla pääkanavan ajankohtaisissa lähetyksissä lähes joka toinen kerta asiantuntijoiden voimin jauhettiin, miten körönä vaikuttaa talouteen, teollisuuteen, maailmankauppaan, matkailuun, urheiluun…\nMuutaman päivän päästä kävi hänelle selväksi testien jälkeen, että hänellä ei ollut mitään körönää, vaan paremmin kausi-influenssa, johon rokotus oli jäänyt häneltä aikanaan ottamatta.\nVastaa aiheeseen: Körönää lomalla


Fort Columbia — Matkablogi Lifestyleblogi Perhematkat Viinilaakson viemää — Paula Gaston\nFiltering by Tag: Fort Columbia\nWashingtonin ja Oregonin rannikko haltuun\nTämän jutun kirjoittaminen on ollut mielessä jo pitkään mutta jostain syystä se on aina vaan jäänyt ja jäänyt. Ehkä nyt on aika kertoa mitä teimme ystäväni kanssa Portlandissa ja sen ympäristössä jo aikamoinen tovi sitten. Sinne päätettiin lähteä ihan muuten vaan viettämään pitkää viikonloppua ja tutustumaan paikkoihin. Vaikka olimme reissussa vain torstaista sunnuntaihin, ehdimme näkemään Washingtonin ja Oregonin osavaltioiden rannikkoa, Tillamookin juusto- ja jäätelötehtaan, Bonnevillen padon, liudan vesiputouksia, St. Helensin tulivuoren sekä Portlandin kaupungin.\nLaskeuduimme siis Portlandiin torstaina aamupäivällä, ja jo lentokentällä saimme allemme vuokra-auton. Sillä lähdimme sitten ajelemaan ensin kohti Mt. Helenin tulivuorta, ja siitä sitten rannikkoa kohti. Viikonlopun seikkailut odottivat!\nST. HELENS - NUKKUVA TULIVUORI\nMount Saint Helens sijaitsee Kaskaadien vuoristossa, noin kolmen tunnin ajon päässä Portlandista pohjoiseen. Sen lumiset huiput loistivat kevät auringossa kauas, ja maisemat näyttivät upeilta. Me ajelimme vuoristotietä ylöspäin, mutta emme ihan lumelle saakka. Pysähdyimme visitor centerissä ja ihmettelimme tulivuoren juurella olevia taloja. Aika rohkeita ovat ne, jotka siellä asustelevat!\nVaikka St. Helens uinuu uniaan tällä hetkellä, ei ole kauaakaan siitä kun se on ollut aktiivinen. Vuonna 1980 se purkautui tuhoten 250 kotia, pitkän matkaa rautatietä, siltoja ja maanteitä. 75 ihmistä kuoli. Vuonna 2004 vuori alkoi uudelleen elää, ja 2005 se syöksi ulos tuhkaa ja kaasua, joka näkyi Seattleen saakka. Pahimmalta tällä kertaa kuitenkin säästyttiin. Vuonna 2008 todettiin, että purkaus on vihdoin päättynyt ja tulivuori nukahtanut.\nPYÖRÄLLÄ LONG BEACHILLE\nTulivuorelta ajoimme Washingtonin rannikolle Long Beachille. Ilta alkoi jo sarastaa joten etsimme itsellemme majapaikan. Long Beach näytti selvästi olevan lomakohde huvipuistoineen, ravintoloineen ja rantoineen. Mutta koska vielä ei ollut sesonki, monet paikat olivat kiinni. Löysimme kuitenkin pienen kivan motellin joka tarjosi käyttöömme myös polkupyörät. Ei kun pyöräilemään! Kiertelimme vähän kaupungilla ja kävimme syömässä sekä fillaroimassa auringonlaskussa rannalla. Illan sumussa paikka tuntui jopa vähän aavemaiselta.\nPyöräily rannalla sumussa ja auringonlaskussa oli hauskaa mutta kylmää hommaa. Vaatekerroksia sai laittaa päälleen useamman että tarkeni.\nSeuraavana aamuna ajoimme sitten lähellä olevaan Cape Disappointment State Parkiin jossa teimme lyhyen patikkaretken sen majakalle. Cape Disappointment on niemellä, joka peittyy sumuun 106:na päivänä vuodesta, ollen yksi Yhdysvaltojen sumuisimmista paikoista. Me saimme kuitenkin nauttia auringonpaisteesta kauniina kevätpäivänä. Cape Dissappointment eli "Pettymyksen niemi", on saanut nimensä turkiskauppias John Mearesin mukaan, joka etsiessään kauppapaikkaa käänsikin veneensä takaisin pohjoiseen missaten samalla niemen.\nIhan Cape Disappointmentin lähellä on armeijan vanha linnoitus; Fort Columbia. Linnoituksen lisäksi alueella on 12 puurakennusta jotka nekin olivat aikoinaan armeijan käytössä. Sen tarkoitus aikanaan oli olla suojana Columbia joen varrella. Fort Columbia kuuluu osana Lewis & Clark National and State Parkseja, eli on se on myös osa kansallispuistoa.\nFort Columbus - 12 historiallista puurakennusta on vielä pystyssä linnoituksen lisäksi.\nPatikoinnin jälkeen jatkoimme matkaa Columbia joen yli Oregonin osavaltion puolelle, jossa ensimmäiseksi saavuimme Astoriaan. Yllätys oli melkoinen kun heti sillan jälkeen näimme alla olevan rakennuksen Suomenlippuineen. Kävi ilmi, että kaupungin ovat aikoinaan perustaneet suomalaiset siirtolaiset. Keskustasta löytyi Suomi Hallin lisäksi Suomi-tuotteita myyvä kauppa ja suomalainen sauna. Myöhemmin ajoimme myös suomalaisen kirkon ohitse.\nAstoria-Megler Bridge. Näitä erilaisia siltoja Columbia joen yli tuntui riittävän.\nAstorian Suomi Hall\nOlimme suunnitelleet yöpyvämme Seaside nimisessä kaupungissa Oregonin rannikolla, joten lähdimme Astoriasta ajelemaan etelään päin. Matkan varrella oli muun muassa Fort Clatsop, joka myös kuuluu Lewis & Clark National Historical Parkiin. Teimme siellä pikaisen pysähdyksen. Paikka on aikoinaan ollut Lewisin ja Clarkin retkikunnan linnakkeena kun he saapuivat Oregoniin vuonna 1805. Nimi Clatsop tulee alueella asuneiden Amerikan intiaanien mukaan. Alkuperäinen linnake on aikojen saatossa tuhoutunut, mutta sen tilalle on rakennettu jäljitelmä johon pääsee käymään. Visitor Centerissä voi lisäksi tutustua tutkimusretkestä kertovaan näyttelyyn.\nMatkamme jatkui Fort Clatsopista kohti Fort Stevens State Parkia, jossa myös kävimme katsastamassa vanhan linnoituksen rauniot, sekä käppäilemässä rannalla. Fort Stevens rakennettiin armeijan käyttöön vuonna 1863, ja sitä käytettiin muun muassa toisessa maailman sodassa. Tässä vaiheessa meillä alkoi jo historia-ähky painaa, ja lähdimme suosiolla kohti Seasidea jossa edessä oli vielä majapaikan löytäminen. Päivä oli muutenkin harmaa ja silloin tällöin ripotteli vettä, niinpä ajaminenkin oli normaalia hitaampaa.\nRantakaupunki Seaside tuntui olevan Long Beachin tapainen lomakeskus mutta paljon isommassa kaavassa. Hotelleja oli joka nurkalla ja rantakin oli suurempi. Maisemat olivat upeat, ja voin kyllä ymmärtää, miksi ihmiset valitsevat tämän lomapaikakseen. Iso osa paikoista sielläkin oli vielä suljettuna, mutta meitä se ei haitannut sillä olimme tulleet tänne lähinnä vain yöpymään. Pienen kaupunkikiertoajelun ja illallisen jälkeen, kävimme parilla drinkillä, ja painuimme yöpuulle. Vesisadekin puolsi nukkumaan menoa.\nMeillä oli tuossa vaiheessa mielessä jo seuraavan päivän seikkailut, eli vierailu Tillamookin tehtaalle. Siitä lisää sitten myöhemmin!\nKIINNOSTAAKO OREGON? LUE VIELÄ NÄMÄ...\nUpeiden vesiputousten Portland\nTillamook Cheese - Juustoa ja jäätelöä Oregonissa\ncategories Yhdysvallat, Washington, Oregon\ntags Astoria, Seaside, Cape Disappointment, Washington, Fort Stevens, Lewis and Clark National Historical Park, Fort Columbia, Oregon, Fort Clatsop, Fort Stevens State Park, Portland, Long Beach, St. Helens, kansallispuistot


Arvostelu: Netflixin The Ritual on oikeasti pelottavaa brittikauhua - Muropaketti.com\nArvostelu: Netflixin The Ritual on oikeasti pelottavaa brittikauhua\n11.02.2018 10:15 | Aki Lehti\nThe Ritual -kauhuelokuva luottaa ahdistavaan tunnelmaan.\nElokuva, jossa metsään eksyvät kaverukset kohtaavat muinaisen yliluonnollisen pahuuden vertautuu väkisinkin The Blairwitch Projectiin. Adam Nevillin saman nimiseen kirjaan perustuvasta The Ritualista löytyy onneksi pelottavan pusikon, mystisen rapinan ja paukahtelun lisäksi vaikutteita myös Syvä joki -klassikosta ja Evil Dead -elokuvasta, jota maustetaan häiritsevällä psykologisella kauhulla ja nordic noiria muistuttavia kuvilla.\nJuoni voi olla lähtöasetelmaltaan turhankin kulunut, mutta ohjaaja David Bruckner löytää käsikirjoituksesta usealla tasolla toimivan kauhuelokuvan, jossa häntä jeesaavat hommansa osaavat näyttelijät ja erityisesti kuvaaja Andrew Shulkind.\nThe Ritual sai ensi-iltansa Toronton elokuvajuhlilla, jossa se keräsi syystäkin kehuja, vaikkei mikään mestariteos olekaan. Säikyttely olisi toiminut taatusti vielä paremmin teatterissa, mutta se onnistui pelottamaan myös kotisohvalla väijyttynä.\nPrologi esittelee yhdessä iltaa istumassa olevat päähenkilöt, viisi päälle 30-vuotiasta kaverusta, jotka miettivät mihin lähteä yhteiselle lomalle, kun moiseen kerrankin tarjoutuu mahdollisuus. Illanvietto loppuu kuitenkin karmealla tavalla, kun Robert (Paul Reid) pääsee hengestään viinakaupan ryöstön yhteydessä. Luke (Rafe Spall) piiloutuu hyllyjen taa, eikä edes yritä auttaa väkivallan kohteeksi joutuvaa kaveriaan. Pelkuruudestaan johtuva syyllisyys nousee tärkeään osaan myöhemmin elokuvassa.\nTästä hypätään puoli vuotta eteenpäin, ja neljä jäljellä olevaa kaverusta ovat patikoimassa Ruotsin ja Norjan rajalla Robertin muistoa kunnioittaen. Luontoretki oli kuolleen kaverin idea, eikä kukaan joukosta tunnu olevan sateessa tarpomisesta kovin innoissaan. Miehen itsensä lisäksi muutkin ovat sitä mieltä, että Luke olisi voinut tehdä enemmän ja pitävät häntä osasyyllisenä Robertin kuolemaan, mutta moista ei tietenkään sanota ääneen.\nKun Dom (Sam Troughton) teloo jalkansa, päättää porukka oikaista synkän metsän läpi Hutchin johdolla (Robert James-Collier), jolla on edes vähän kokemusta luonnossa liikkumisesta. Ainakin viiden metrin korkeudessa puussa roikkuva nyljetty hirvenraato yrittää varoittaa menemästä syvemmälle metsään, mutta matka jatkuu myrskyn uhatessa. Pusikosta löytyy tietysti mökki, jossa jokin yliluonnollinen pääsee valloilleen. Kaikki näkevät todelliselta tuntuvia unia, joissa oikean elämän kauheudet sekoittuvat skandinaavisen muinaisuskon kuvastoon ja okkultistisiin symboleihin. Phil (Arsher Ali) herää alasti yläkerrasta palvomassa pahuutta pakanallisen alttarin edestä ja Hutch on laskenut alleen.\nMökistä ja metsästä on päästävä pois ja vähän äkkiä, mutta se ei olekaan kovin helppoa. Jokin vaanii porukkaa puiden keskellä, ja todellisuus sekoittuu mystisiin näkyihin. Esimerkiksi Luken tuntema syyllisyys manifestoituu metsässä todeksi ja hän palaa yhä uudelleen viinakauppaan, jossa murha tapahtui.\nThe Ritual ei pelottele väsyneen böö-säikyttelyn avulla, vaan luottaa tunnelmaan. Se ei myöskään tarjoa liikaa gorea, joten verellä ja suolenpätkillä mässäily toimii, koska siitä ei saa yliannostusta. Varsinkin puolenvälin tienoilla jengin alkaessa kuolla elokuva onnistuu pelottamaan oikein kunnolla useaan otteeseen.\nLopussa meno yltyy monen kauhuelokuvan tyyliin vähän hönöksi, kun metsässä asuvan pahuuden oikea ulkomuoto paljastetaan. Miehiä vainoava muinainen hirvitys on omaperäisen näköinen ja tyylillä tehty, mutta ei niin pelottava kuin pysyessään piilossa ja katsojan omassa mielikuvituksessa. Leffa muuttuu hiemen liikaa psykologisesta ja sairaan häiriintyneestä kauhusta monsteripelotteluksi.\nBrittinäyttelijät suoriutuvat urakastaan oikein hyvin ja hieman kliseinen tarinakin on vallan passeli. Bruckner ja kuvaajansa Andrew Shulkind tekevät jo pelkästä metsästäkin pelottavan entiteetin, ja se on tärkein syy siihen, miksi elokuva toimii näinkin hyvin.\nKuvissa nähdään loputon määrä puita, jotka sulkevat miehet sisäänsä. Niiden latvoja tai juuria ei juuri esitellä, josta syntyy vaikutelma kuin koko ryteikkö olisi käymässä heidän kimppuunsa. Heiluvaa kameraa ei onneksi käytetä, sillä se olisi taatusti pilannut fiiliksen. Hitaasti liikkuvat kuvat ovat paljon ahdistavampia kuin sekasotku, josta ei saa mitään selvää.\nThe Ritual ei ole mestariteos, mutta kauhuelokuvaa voi pitää onnistuneena, jos se onnistuu pelottamaan. Onneksi leffa tuli väijyttyä turvallisesti kaupunkikämpässä. Metsän keskellä sijatsevassa talossa en olisi suostunut tätä katsomaan, ainakaan yksin.\nThe Ritual tuli tarjolle Netflixiin perjantaina 9. helmikuuta.


Teannan oma paikka.: Harmaata arkea\nVaikka otsikointi on hieman synkeämpi, niin ei tämä arki pelkkää harmautta ole ollut, vaan mukaan on mahtunut parit hyvät bileetkin:) Luovuuteni otsikoinnissa on vaan jossain kadoksissa, enkä tylsyyksissäni keksinyt tänään esiteltävälle lakkaukselle parempaa otsikkoa.\nLakkakokoelmani on taas hiljattain kasvanut ja perheeseen on tullut mm. yksi Misa lisää. Lakkoja tikuttaessa huomasin suuuren kolon harmaissa, sillä ainokaisen kyseisen väriryhmän edustajan menin myymään hetki sitten. Nyt on harmaanmentävää koloa lakkakokoelmassa paikattu Misan Grey Mattersilla:)\nHarmaan lakan ei kuvittelisi olevan kovinkaan jännittävä tuttavuus, mutta Grey Matters on juurikin sitä. Se ei ole pelkästään harmaa, vaan siinä on pieniä mustia hippusia seassa. En osaa tarkemmin määritellä mitä nuo hippuset ovat, mutta shimmeriksi sitä tuskin voi kutsua eikä se glitteriltäkään vaikuta. Oli miten oli, tämä on kaunis lakka, joka levittyy nätisti ja peittää kahdella kerroksella.\nGM:n kaveriksi valkkasin mustavalkoisia siirtokuvia. Kuvioiden asettelu onnistui mielestäni tällä kertaa hyvin ja viihdyin näillä kynsillä kokonaista viisi vuorokautta! Gray Matters on siis paitsi kaunis, myös kestävä lakka:)\nLähettänyt Teanna klo 12.21\nTunnisteet: Misa, Siirtokuvat\nSissi 15. huhtikuuta 2013 klo 14.44\nTää on kyllä nätti lakka. Oikein sievät kynnet taas:)\nTeanna 16. huhtikuuta 2013 klo 17.54\nSasu 15. huhtikuuta 2013 klo 15.33\nDimavarien 15. huhtikuuta 2013 klo 20.12\nIhana harmaa. :) Nämä lakat, joissa on just hitunen kimalletta on niin kauniita, ja onneksi tässä tuli kynnelle asti, eikä näy vain pullossa.\nTeanna 16. huhtikuuta 2013 klo 17.55\nNiinpä, tämä on kyllä yhtä ihana kuin pullossa, tai oikeastaan ihanampikin!:) Samaa ei voi valitettavasti sanoa aivan kaikista lakoista.\nJune 15. huhtikuuta 2013 klo 23.29\nOnpas kauniit ja tosi elegantit kynnet :)\nAnsguu 16. huhtikuuta 2013 klo 9.50\nOon aina ajatellut, että harmaat ei oo mun juttu, mutta nyt lähti ostoslistalle toi lakka! Ihanat kynnet! :)\nTeanna 16. huhtikuuta 2013 klo 17.56\nKiitos:) Harmaa ei ollut ennen tämän lakan kohtaamista minunkaan juttu, mutta tää on kyllä ihana:)\nLivBox Huhtikuu- Osa 2.\nBarbie- vai Tuksumaista?\nHurmaava harmaa ja sen iloisen väriset ystävät\nTermintti ja Lumimies


Yliopistot maakuntasarjasta maailmansarjaan | TEK Verkkolehti\nJussi Nousiainen ja Jussi-Pekka Teini\nYliopistot maakuntasarjasta maailmansarjaan\nTEK kokosi yhteen tekniikan yliopistokoulutuksen kehittäjiä Hervantaan. Aiheena oli, miten diplomi-insinööri säilyttää hyvän työllisyyden myös tulevaisuudessa ja mistä huippuosaaminen syntyy.\nMuun kuin oman alan ydinosaamisen merkitys kasvaa jatkuvasti työelämässä.\n– Kaikki ammatit muuttuvat, vaikka nimi ei muutu, muistutti Akavan koulutuspoliittinen asiantuntija Ida Mielityinen. Kolmella neljästä akavalaisesta työn pääosa ei koostu oman opiskelualan ydinosaamisesta. Osaamisella ja joustavuudella selviää tulevaisuuden työelämässä, Mielityinen evästi.\nTekniikan tohtori, kansanedustaja Jyrki Kasvi peräsi keinoja työn tuottavuuden parantamiseksi.\n– Tällä hetkellä Suomessa työn tuottavuus on pakkasella. Raportteja on valtavasti. Edellinen hallitusohjelma oli loistava teknologiapoliittisilta linjauksiltaan, ne vain jäivät toteuttamatta.\nKasvin mukaan digitalisaatio on ollut päättäjille kitkerää lääkettä tuottavuuden nostamiseksi.\n– Yksikään poliitikko ei vaalikeskusteluissa sanonut mitä digitalisaatio käytännössä tarkoittaa. Se tarkoittaa muun muassa sitä että tekoäly ja robotit korvaavat nykyisiä ammatteja. Digitalisaatio tuo myös uusia ammatteja muun muassa kiertotalouteen.\n– Äskeisen seminaarikahvin maito oli robotin lypsämää, Kasvi huomautti. Emme voi menestyä romuttamalla lypsyrobotteja ja harvestereita ja jakamalla pokasahoja ja lypsyjakkaroita. Miten mobiilimaksaminen on Suomessa edelleen ylivoimainen este, vaikka se onnistuu Itä-Afrikkalaisessa kojussa, Kasvi ihmetteli.\nKoulutus suojaa edelleen työttömyydeltä\nVuoden 2008 jälkeen korkeakoulutettujen työttömyys kasvanut rajusti. Nyt työttömänä on 45 000 korkeakoulutettua. Vaikeimmassa asemassa tradenomit ja insinöörit. Akavan analyysin perusteella tämä kertoo paitsi lamasta, myös siitä että korkeakoulutettujen osaaminen ei vastaa tarpeeksi hyvin työelämän tarpeita.\nIda Mielityinen muistutti, että korkeakoulutus on edelleen paras suoja työttömyyttä vastaan. Edelleen on monia erittäin hyvän työllisyyden aloja.\nMistä timanttinen osaaminen syntyy?\nIda Mielityinen listasi asiat, joista huippuosaaminen syntyy:\n– Meillä on myytti siitä että tekemällä oppii. Toisto voi myös heikentää osaamista.\nAsiantuntijuustutkimus osoittaa että tekemällä oppii jos samalla kyseenalaistaa omaa tekemistään, Mielityinen korosti.\n– Miten pääsisimme siihen että organisaatioissa johdettaisiin osaamista, Mielityinen haastoi yliopistoväkeä.\nYliopistopedagogiikkaan ei satsata. Miksi meillä maailman kärkipään kouluja seuraavat keskinkertaiset yliopistot, Kasvi säesti.\nSuvi Jutila esitti yleisökysymyksen, voiko yksittäinen henkilö tehdä korjausliikettä jos koulutusohjelman tähtäin on pielessä?\n– Pitäisi muuttaa yhteisöjen toimintamalleja, opettajien ja professoreiden asenteita. Onko meillä asiantuntemusta kouluttaa johtajia? On helpompi muuttaa yliopistojen rahoitusta, kuin ihmisten asenteita, Mielityinen vastasi.\nYliopistojen toiminta ei aina vastaa yhteiskunnan etua. Yliopistojen pitäisi alkaa ansaitsemaan autonomiaansa, Kasvi suomi. Mittareita ja rahoitusta pitää suunnata uudella tavalla. Kasvin mukaan vastavalmistuneiden työllistyminen ja syntyvät yritykset pitäisi ottaa yliopistojen tuloksellisuuskriteereiksi.\n– Tutkintojen määrä johtaa harhaan. Yliopistojen toiminnassa pitäisi arvioida esimerkiksi yrittäjyyden tukemista, mittarina uusien yritysten perustaminen. Fuksikursseille pitäisi tuoda yrittäjyyden perusteita.\n– Yliopisto ei ole lähipalvelu. Suomessa korkeakoulupolitiikka on ollut myös aluepolitiikkaa. Tämä toimi niin kauan kuin me toimimme suljetuilla akateemisilla markkinoilla. Maakuntasarjaa ei enää ole, on vain maailman sarja.\nKasvin mukaan yliopistojen luennoitsijat ovat verkkokurssien maailmassa samassa tilanteessa kuin entisaikojen laulajat äänilevyjen tullessa. On-line -kurssilla opiskelija voi valita maailman parhaan opettajan, eikä oman kurssin vetäjä ehkä tunnukaan kovin hyvältä. Tulevaisuudessa tutkinto ei välttämättä ratkaise vaan huippuyliopistoissa suoritetut MOOCit. Onko MOOC tulevaisuuden yliopisto, se jää nähtäväksi, Kasvi pohti.\nTulevaisuudennäkymä herätti yleisön kysymään mikä yliopiston lisäarvo enää on, onko työllämme väliä?\n– Yhdessä oppimisen lisäarvo ei ole hävinnyt mihinkään. Emme ole lähtökohtaisesti muita huonompia tutkimisessa ja opetuksessa, Kasvi lohdutti\n– Kyky johtaa ja innostaa muita on oleellista. Naureskelemme sille näkemykselle että vain lääkäri voi johtaa sairaalaa, mutta samalla mielestämme vain DI voi johtaa tekniikkaa. MIT:ssä on humanistinen tiedekunta, miksei Aallossa ole?\nOpiskelija joutuu puljaamaan aikataulujensa suhteen, miettimään miten selvitä tulorajojen ja vaihtuvien tulojen kanssa. Meidän ei pitäisi miettiä miten vähennetään opiskelijoiden työssäkäyntiä, vaan miten työtä ja opintoja voidaan limittää, sanoi Suomen ylioppilaskuntien liiton hallituksen jäsen Lauri Lehtoruusu.\nKenelle teekkarin työssäkäynti on ongelma?\nYliopistojen opiskelijoihin ja henkilökuntaan on vahvasti iskostunut ajatus, että valmistumisajat ovat Suomessa erityisen pitkiä. Ainakin tekniikan alalla näyttää siltä, että tilastoinnissa ei huomioida harmaata vyöhykettä opintojen ja työuran välillä. Suomen koulutuspolitiikka onkin pitkään keskittynyt tämän harmaan vyöhykkeen muuttamiseen mustavalkoiseksi. Lauri Lehtoruusu kysyi puheenvuorossaan, onko tämä nykypäivänä järkevää ja mitä tarkoitusta se palvelee.\n– Käsitys siitä että työura on jotain opiskelun ja eläkkeen välissä, ei pidä paikkaansa, ainakaan teekkarille. Ei ole vain niin, että työ hidastaa opintoja. Työ ja opinnot limittyvät. Tässä ei pitäisi olla mitään huolestuttavaa, Lehtoruusu sanoi. Päinvastoin, työssäkäynnin hyötyjä ovat osaamisen kehittyminen, verkostojen laajeneminen ja työn vaikutus opiskelumotivaatioon ja opintojen suuntaamiseen.\nLehtoruusu esitteli keinoja työn ja opintojen parempaan yhdistämiseen:\nAjasta ja paikasta riippumattomat tavat tehdä opintosuorituksia\nKesälukukausi tehokkaaseen käyttöön\nYhdistetään kursseja ja työssä oppimista\nSosiaaliturvamalli joka mukautuu erilaisiin tilanteisiin ja tuloihin, käytännössä perustulo\nTTY:n vararehtori Mika Hannula sanoi avauspuheessaan, että vastavalmistuneiden palautekyselyn tulokset on arvokas väline koulutuksen kehittämiseen. Kuva: Jussi Nousiainen\nDataa yliopistokoulutuksen kehittämiseen\nTekniikan yliopistokoulutuksen kehittämisseminaarissa Tampereen Hervannassa 7.5.2015 esiteltiin TEKin ja tekniikan alan yliopistoyksiköiden yhteisen vastavalmistuneiden diplomi-insinöörien ja arkkitehtien palautekyselyn vuoden 2014 tuloksia ja pohdittiin pienryhmissä ratkaisuja havaittuihin epäkohtiin.\nVastavalmistuneiden kysely osoittaa muun muassa, että työkokemus korreloi sen kanssa, miten hyvin on valmistumishetkellä työllistynyt. Lisäksi tuloksista käy ilmi kansainvälisten vastaajien haasteellinen työllistymistilanne Suomessa.\nUutinen 7.5.2015: Tutkimus: ulkomaalaiset vastavalmistuneet eivät työllisty – Suomi hukkaa osaamista


Bonnier Pro Asiakkuudet: uutiskirje, huhtikuu 2016\nTässä päivityksessä puhutaan tutkimusten tuomasta asiakastiedosta ja siitä minkälaista tietoa asiakkaista voidaan saada. Yritykset pyrkivät rakentamaan asiakkuusmittariston, jonka avulla voidaan seurata asiakkaan käyttäytymistä. Asiakkaan arvo on erittäin keskeinen mittari yrityksen liiketoiminnan kehittämisessä. Timo Rope kirjoittaa asiakkuusmittariston rakentamisesta.\nAsiakkuuden luonne on muuttumassa monesta eri syystä, joista eräs keskeinen on digitalisaatio. Asiakkuuden luonne muuttuu, koska asiakkaat ja toimittajat voivat olla yhteydessä keskenään ja käydä aitoa vuoropuhelua.\nUusi voimistuva jakamistalous muuttaa perinteistä logistiikkaa: asiakkaat voivat esimerkiksi matkoilla valita majapaikkansa laajasta kirjosta asuntoja, perinteisten hotellien lisäksi tai sijaan. Asiakkaat voivat lainottaa toisiaan verkossa olevien palvelutarjoajien välityksellä jne. Tämä merkitsee muutosta myös logistiikkaan, joka siirtyy yhä enemmän verkkoon. Bittien siirtäminen lisääntyy. On sanottu, että digitalisaatio ja sen myötä 3D-tulostus on yhtä suuri tai suurempi muutos kuin teollinen vallankumous, joka koski kuitenkin suhteellisen pientä osaa maapallon ihmisistä.\nPestini päätoimittaja päättyy tähän päivitykseen. Kiitän kaikkia tilaajia ja lukijoita monen vuoden aikaisesta yhteistyöstä.\nJarmo R Lehtinen\n2.11 Asiakkuus ja jakamistalous\n4.10 Digitaalinen asiakkuus\n6.25 Asiakkuuksien mittaaminen – mittaa ja kehitä asiakkuustuloksia\nBonnier Pro Markkinointi: uutiskirje, huhtikuu 2016\nBonnier Pro Markkinointi -podcast\nBonnier Pron vieraana on strategisen markkinoinnin ja johtamisen professori Petri Parvinen Helsingin yliopistosta. Podcastissa Petri pohtii mm. markkinoinnin haasteita, asiakaskokemuksen merkitystä sekä sitä kuinka marketing spirit syntyy.


Romahtaako bitcoinin arvo kuin vuonna 2018? | Kauppalehti\nRomahtaako bitcoinin arvo kuin vuonna 2018?\n”Matalan” ennusteen mukaan edessä on huomattava pudotus, joka vastaa vuoden 2018 pudotusta. Tämän ennusteen mukaan hintojen vaihtelu tulisi säilymään matalana. Vuonna 2018 bitcoinin arvo putosi 19 000 dollarin huippulukemista alle 4 000 dollariin.\nKryptovaluuttamarkkinan arvo kipusi 2 000 miljardiin dollariin – ”Kiinnostus alkanut laajeta bitcoinin ja ethereumin ulkopuolelle”\nTomi Lahti, 50, ryhtyi säästämään kuukausittain bitcoiniin ja on siitä ”erityisen tyytyväinen” – Päivätyön jättänyt sijoittaja avaa nyt salkkunsa ja jakaa kolme vinkkiä vuoteen 2021\nBitcoin on monelle tuttu, mutta joko tiedät mitä tarkoittavat HODL, stablecoin ja DeFi? – Koostimme sanaston termeistä, jotka kryptovaluutoista kiinnostuneen on syytä tuntea\nVuosisadan puhallus vai talousjärjestelmän vallankumous? Tällaisista tarinoista rakentuu bitcoin, jonka merkityksestä viisaimmatkaan eivät ole yksimielisiä\nUhkaako bitcoiniin sijoittaneita karu yllätys? Ekonomisti: ”Kuplapotentiaali on suuri”\nMiljardööri varoittaa riskeistä: “Bitcoin suurella todennäköisyydellä kielletään”


Joutsan Seutu | Mäkinen jatkaa Sysmän Säästöpankin hallituksessa\nMäkinen jatkaa Sysmän Säästöpankin hallituksessa\nSysmän Säästöpankin isännistö on valinnut syyskokouksessaan joutsalaisen Jussi Mäkisen jatkamaan pankin hallituksen jäsenenä. Valinta tehtiin Sysmässä viime torstaina. Mäkisen lisäksi kuusihenkisessä hallituksessa on toinenkin joutsalainen, maanrakennusyrittäjä Tomi Salonen.\nNiin ikään joutsalainen yrittäjä Henna Järvinen valittiin puolestaan Sysmän Säästöpankin isännistöön eroa pyytäneen joutsalaisen Sanna Oksasen tilalle. Järvisen valinta tehtiin kaudelle 2019–2020. Isäntien varapuheenjohtajana kaudella 2019 jatkaa joutsalainen Ari Solatie.\nKokouksen päätteeksi muistettiin ansioituneita isäntiä ja säästöpankkitoimikuntien jäseniä. Ansioituneiden joukossa oli muun muassa Sanna Oksanen, joka on toiminut Joutsan Säästöpankkitoimikunnassa vuosina 2009–2011 ja isäntänä vuosina 2012–2018.\nTagged with → Joutsa • Sysmän Säästöpankki\nKirkonkylän osayleiskaavan tekeminen on polkaistu käyntiin Kirkkovaltuusto: Kirkollisvero pysyi entisenä – puhetta myös yhdistymisestä Jyväskylän seurakunnan kanssa


Kylie Jenner myy osan yrityksestään 600 miljoonalla dollarilla – Stara\nViihdeuutiset 20.11.2019, 7:00 · Tim Isokivi\nMaailman nuorin miljardööri Kylie Jenner perusti vuonna 2015 kosmetiikka-alan yrityksen, joka tunnettiin tuolloin nimellä Kylie Lip Kits. Nyt tähti on myymässä enemmistön nykyään Kylie Cosmetics -nimisestä yrityksestään.\nJenner myy 51 prosentin osuuden Kylie Cosmeticsista Coty-kosmetiikkajätille. Kauppojen arvo on 600 miljoonaa dollaria, eli noin 540 miljoonaa euroa.\nYhtiön tuotekehittely ja viestintäpuoli tulee olemaan jatkossakin Kylie Jennerin johdossa. Kylie Cosmetics on osasyy sille, miksi Jenneristä tuli maailman nuorin miljardööri. Pelkästään viime vuonna hän tienasi yrityksensä tuotteilla 360 miljoonaa dollaria, uutisoi BBC.


Seurakuntatoimisto on avoinna normaalisti. Halutessasi voit varata asioiden hoitamista varten ajan. Erityisesti kirkollisia toimituksia varten suositellaan ajan varaamista etukäteen (kasteet, häät ja hautajaiset). Ajan voi varata puhelimitse.\nTampereentie 4, avoinna ma-la klo 10-14, 050 544 3372.\nAtrantie 2, kirkon takana, avoinna ma, ke, pe ja la klo 11-14. Toivontori: 050 533 0402.\nTiedustelut lähetystyön ja vapaaehtoistoiminnan koordinaattori Matti Mäkinen: 050 544 3359.\nJos sähköinen tilaus ei onnistu, tilauksen voi tehdä myös puhelimitse: 03 2190 700 (arkisin klo 9–15)\n050 544 3531\nHautaus, Hautainhoito. Seurakunnan tietosuojayhteyshenkilö.\nHautausmaita koskevat asiat\nHautapaikkoja koskevat asiat


Ennakko: Onnistuuko 16-vuotias lupaus horjuttamaan SPV:tä | Yle Urheilu\nEnnakko: Onnistuuko 16-vuotias lupaus horjuttamaan SPV:tä\nYlen Urheiluviikonlopussa nähdään lauantaina miesten Salibandyliigan ottelu, kun pudotuspelipaikasta taisteleva TPS matkustaa SPV:n vieraaksi.\nJuhliiko SPV lauantaina TPS:n kustannuksella? Kuva: Salibandyliiga\n10.1.2015 • Päivitetty 10.1.2015 11:29\nSalibandyliigan kolmosena oleva Seinäjoen Peliveljet lähtee kotiotteluun Turun Palloseuraa vastaan ennakkosuosikkina, mutta TPS ei ole viime vuosina ollut helppo vastus seinäjokisille. TPS on liigassa sijalla 11, ja taistelee vielä kovasti pudotuspelipaikasta, sillä kahdeksantena olevaan Nokian KRP:hen on matkaa vain kolmen pistettä.\n- Pelaajat ymmärtävät sen, että jokaisessa ottelussa on tällä hetkellä iso panos, eikä otteluihin tarvitse hakea sytykettä sen kauempaa. Se on vain hyvä asia, TPS:n valmentaja Aki Vilander myönsi.\nHyökkäyspään loukkaantumisista kärsineelle TPS:lle maalinteko on tuottanut tällä kaudella suurta päänvaivaa, sillä turkulaiset ovat tehneet liigassa vähiten maaleja. Tämän vuoksi verkot ovatkin vesillä.\n- Maaleja tekevää hyökkääjää tarvitsisimme. Olemme miettineet vaihtoehtoja, kun siirtorajatkin alkavat paukkua, TPS-luotsi paljasti.\nViime peleissä TPS:n riveistä on noussut esiin vasta 16-vuotias Eero Jalo, joka on noussut loukkaantumisten vuoksi vähän takaportinkin kautta pelaavaan kokoonpanoon. Hyökkääjä on kiittänyt luottamuksesta ja viimeistellyt maalin sekä cupin välierässä SSV:tä vastaan että liigadebyytissään.\n- Jalo oli Oilersia vastaan hyökkääjistä meidän rohkein pelaaja ja pystyi luomaan itselleen ja muille tilanteita. Pojan pelikyvyt ovat huikeita, mutta pitää kuitenkin olla tarkkana, ettei liian nopeasti tule liikaa. Niitäkin tapauksia on täällä Turussa nähty, Vilander muistutti.\nKoponen haluaa peliä vielä nopeammaksi\nVaikka SPV on vain kolmen pisteen päässä sarjaa johtavasta Happeesta, on joukkueen pelaamista arvosteltu tällä kaudella muun muassa liian nopeana ja suoraviivaisena. SPV:n valmentajan Tommy Koposen mielestä joukkueen kääntöpelissä onkin vielä hiottavaa, muttei verkkaisempaan suuntaan.\n- Pelaamisemme on vielä ihan liian hidasta. Se hetki on vielä turhan pitkä, kun vastustaja menettää pallon ja lähdemme ylöspäin. Tämän lisäksi myös reagointi siihen, kun hukkaamme pallon, pitää olla nopeampaa, Koponen tiivistää.\n- Toki pallon saa menettää, mutta se pitää tehdä oikealla alueella ja järkevästi. Emme halua, että suoraviivaisuus johtaa vastustajan maalipaikkoihin. Pitää muistaa, että salibandy on maalintekopelin lisäksi myös maalinestopeli. Kyllä meille on mennyt selkeästi liikaa maaleja omiin.\nKoposen mukaan viitteitä paremmasta on kuitenkin ollut havaittavissa.\n- Kyllä tässä jokaiseen peliin lähdetään ensiksi pärjäämään, mutta samalla myös pelin pitää kehittyä. Pelimme on vielä vaiheessa, mutta nyt on melko hyvä kutina siitä, että tietyt asiat alkavat olla aika hyvässä kuosissa.\nSPV:tä on häirinnyt viime aikoina sitkeä flunssa-aalto, ja joukkue on joutunut turvautumaan SB Vaasan farmiapuihin. Tällä hetkellä tilanne näyttää kuitenkin varovaisen hyvältä.\n- Henri Myllymäellä on jännevamma ukkovarpaassa, joten hän on vielä sivussa. Jarno Ihme pystyi harjoittelemaan viime viikolla joukkueen kanssa, mutta hän on vielä kysymysmerkki, kuten Niko Rauniokin. Saamme kuitenkin lauantain peliin ihan täyden miehistön jalkeille, Koponen iloitsi.\n"Maalipaikoissa pitää löytyä munaa"\nKauden ensimmäinen kohtaaminen päättyi Turussa SPV:n 7-3-vierasvoittoon, mutta muun muassa viime kaudella pisteet jaettiin molemmissa otteluissa. Cupin puolivälierävoitto Happeesta on myös osoitus siitä, että TPS on myös tällä kaudella pystynyt horjuttamaan ”isompiaan”.\n- SPV ei nyt ehkä ole lempivastus, mutta heitä vastaan on ollut mukavaa pelata. Alkukaudesta emme olleet ihan valmiita heidän painepelaamiseen. Muuten peli oli aika tasainen. Meille on myös jotenkin helpompi lähtökohta lähteä haastamaan isompaa kuin olla ennakkosuosikkina, Vilander arvioi.\n- Pitää pystyä rankaisemaan SPV:tä virheistä, pelata fiksusti ja maalipaikoissa pitää löytyä tarvittavasti ”munaa”. Jos lähdemme koheltamaan, niin sitten voi käydä aika hassusti.\nMyös Koponen tunnustaa, ettei lauantain ottelu ole mikään läpihuutojuttu SPV:lle.\n- TPS on viimeisten vuosien aikana satsannut siihen, että joukkue pelaa vähän sellaista miesvartiointiin perustuvaa puolustusta. Se on tuottanut meille vaikeuksia. Meidän pitää pystyä pitämään tempoa ja rikkoa heidän pelinsä rytmiä. Jos emme onnistu siinä, niin edessä voi olla kovinkin nihkeä vääntö.\nSPV:n ja TPS:n välinen ottelu Ylen Urheiluviikonlopussa TV2:ssa kello 16.00 alkaen.\nUrheiluSalibandyF-liiga (miehet)Seinäjoen peliveljet (miesten salibandy)TPS (miesten salibandy)Suomen salibandyUrheilutapahtumatJoukkueurheiluMiesten salibandyHappee (miesten salibandy)Nokian KrPHenri MyllymäkiUrheiluvammatUrheiluvalmennusSB Vaasa